Mengetahui Ibu Sakit Kanser Payudara. Kesedihan Seorang Anak Cukup Hebat!

Coretan duka yang bertarikhb 18 Okt yang lalu dari seorang anak ini cukup menyentuh hati.

Mendapat perkhabaran kesihatan ibunya yang disahkan mengidap kanser payu dara bukanlah mudah untuk diterima.

Semoga, segala usaha yang dilakukan untuk merawat ibu tercinta berjaya dan diharapkan juga bonda tercinta terus tabah dan sabar menjalani rawatan.

Jom baca perkongsian ini semoga mampu menjentik hati setiap antara kita untuk memberikan yang terbaik untuk ibu bapa Yang semakin uzur.

Nilah ujian yg terbesar yg pernah aku rasa.. diwaktu aku menulis ini, jam sudah pukul 3 pagi, mata aku masih mengalir air mata, entah keberapa puluh kalinya sejak 3 hari lepas…

Aku pernah lalui latihan silat yg keras, aku juga dah lalui latihan tentera yg amat menekan hati, fikiran dan badan.., aku sudah lalui banyak kursus-kursus yg gila dan lasak, sudah lalui beratus jenis latihan eksesais tentera dalam bermacam jenis keadaan.. aku sudah lalui berpuluh operasi seluruh malaysia, semuanya aku boleh hadapi!!… aku sudah diuji naik menjulang dipuja, aku sudah diuji jatuh tersungkur dihina.. tetapi kali ini, ya inilah.. yg paling kuat menguji dan telah mengalahkan aku.

3 hari lepas, aku dapat laporan penuh tentang kesihatan emak aku.. tersentap hati aku, terduduk terus aku… sah bahawa emak aku kena kanser payudara, tahap yg sudah bahaya. Jangka masanya pun sudah tidak lama… inilah kanser pembunuh nombor 1 pada wanita.. Ya Allah.. Dalam dua tiga hari ini juga, aku macam nak gila mencari dan berjumpa doktor2 pakar, tanya pendapat. Aku tanya juga di sifu sensei cina, aku tanya merata-rata. Baik dari anak raja sampai ke kawan biasa, semua aku tanya. Aku usaha mencari jalannya. Walau di depan sesiapapun aku jumpa, air mata aku mengalir dengan sendiri tak tahu dah berapa puluh kali..

Aku cuba buat-buat ceria, sudah beberapa hari aku cuba tulis dalam Fb ini dengan lawak jenaka, aku tulis dan padam semula, tulis lagi dan padam lagi.. semata-mata aku nak bertahan dan nak dapatkan sedikit semangat dan senyuman. Aku cuba sembunyikan dari semua. Tapi saat ini, di waktu ini… aku mengaku, itu semua tidak lagi boleh ubati kesedihan hati aku. Pasrah, aku menyerah.. aku betul-betul sudah kalah. .

Pada aku sekarang, seluruh isi dunia sudah tidak penting. Apapun dan siapapun tak penting dah dalam hidup aku. Kerja pun aku tinggalkan, urusan niaga pun aku tak pedulikan, sesiapapun lagi, aku sudah tidak pedulikan. Kerana pada aku, emak aku itulah kunci untuk aku masuk syurga, bukan apapun atau siapapun lagi dalam didunia ini. Semuanya sudah tidak bernilai di mata aku kecuali emak aku..

Buah dada emak aku itulah tempat aku menyusu dulu, dari situlah mengalir menjadi darah dan daging dalam badan aku. Semua yg hebat yg aku ada sekarang, segala yg aku sedang berdiri sekarang, datang dari kasih syg dan dari buah dada emak aku.. tapi sekarang tuhan nak ambil emak dengan kanser di darah dan buah dada yg sama..

Ambillah nyawaku wahai tuhan, gantikanlah dengan aku. Pindahkanlah sakit itu kepada aku, aku merayu dan aku benar-benar mahu. Ambillah seluruh pahalaku, pindahkan segala pahala yg aku ada kepada emak aku. Tariklah segala dosa yg emak aku ada, tolonglah letakkan pada kepala aku. Biar aku saja yg tanggung didunia dan akhirat. Akulah satu-satunya anak lelaki yg emak aku ada… Aku sudah tak tahu nak buat apa…….

Kasihnya ibu membawa ke syurga… kasihnya ayah berkorban nyawa. Jika mereka sakit menderita, sudah tidak berguna segala isi dunia..


“Jangan Lupa Belajar Kerana Allah.” Dr Sheikh Muszaphar Titip Nasihat Hari Pertama Anak Sekolah. Warganet Puji Cara Didikan..

Setelah ‘cuti panjang’ daripada persekolahan akibat pandemik, bermula hari ini (1/3/ 2021) merupakan hari pertama persekolahan buat murid-murid pra sekolah, darjah 1 dan dua.

Sebagaimana yang diumumkan oleh Menteri Kanan Pendidikan Datuk Dr Radzi Jidin berkata, tarikh pembukaan penuh sekolah itu membabitkan semua sekolah yang berdaftar dengan Kementerian Pendidikan Malaysia (KPM).

Sesi persekolahan secara bersemuka ini sudah pastinya mendidik murid agar mematuhi SOP baharu di sekolah bagi memastikan sesi pembelajaran dalam keadaan selamat.

Sesi persekolahan hari ini juga merupakan hari pertama buat anak Angkasawan Negara, Datuk Dr Sheikh Muszaphar Shukor, Sophea Natasha, 8.

Sebagai ibu bapa, sudah pastinya mendoakan dan memberikan kata-kata motivasi buat anak-anak pada hari pertama setelah sekian lama duduk di rumah dengan mengikut Pengajaran dan Pembelajaran di Rumah (PdPR).

Menerusi Instagram beliau berkongsi hari pertama menghantar anaknya dengan SOP baharu di sekolah.

BELAJAR KERANA ALLAH

School begins today after the pandemic . My little Tasha is not so little anymore .

She’s now in Standard 2. Woke up early , Solat Subuh , Cereal for breakfast and off to School .

We left by 640 am . Everything is still dark . Upon arrival parents are not allowed in.

Tasha is a big girl now. No fuss whatsoever . So proud of her . Love you my little Princess.

Jangan lupa – belajar kerana Allah

Good Morning Everyone. Love As Always .PS – Bella starts next week

DOA BUAT ANAK

Dalam pada itu, warganet turut memberikan kata-kata motivasi buat Tasha termasuk bersetuju dengan pendekatan bahawa ‘ belajar kerana Allah.’

“Love this caption… Especially “Jangan lupa – Belajar karena Allah” … Barakallahu fiikum for ypu family Doc.

“Yup, belajar kerana Allah. Simple advise that one may overlook. Thanks doc

“May Allah ease everything for u tasha for ur first day of school.

“Good morning dr. All goes well to our kids insyaAllah. Ilmu yg bermanfaat insyaAllah.


Nak bagi berapa bintang? Nyanyian Anaqi Anak Amyra Rosli Buat Ramai Yang Terhibur

Siapa tak kenal dengan Anaqi, anak kepada Amyra Rosli dan juga Amar Baharin. Menerusi laman instagram Amyra Rosli baru-baru ini telah memuatnaik nyanyian Anaqi dalam satu program yang turut menjadikannya sebagai duta.

“Nak bagi berapa bintang untuk nyanyian Anaqi ni ? Hmmmm” – Amyra Rosli

Walaupun kelihatan seperti malu-malu namun Anaqi tetap meneruskan nyanyian.

Ramai yang memuji Anaqi yang bijak dan matang walaupun usianya masih kecil. Di laman instagram Amyra Rosli, ramai yang memuji nyanyian Anaqi dan kagum dengan bakat yang dimiliki.

Sumber: Aamyrarosli

Artikel Berkaitan :

Mesti Baca :


Nak Bawa Orang Berkerusi Roda Naik ‘Flight’, Lelaki Ni Kongsi Prosedur Dari Awal!

Tidak semua orang tahu dan tidak semua orang juga pernah melaluinya. Setiap situasi yang dihadapi pasti memerlukan pengalaman pertama kali untuk belajar perkara yang baru.

Ini termasuklah sebuah perkongsian seorang individu yang berhati mulia, di mana beliau berkongsikan info mengenai keseluruhan prosedur membawa maknya yang menggunakan kerusi roda untuk menaiki kapal terbang. Menurutnya, setelah berusaha mencari maklumat diperlukan, beliau mendapati ianya sukar untuk diperolehi tanpa melalui pengalaman itu sendiri.

Disebabkan itu, saudara Mohd Yazid Ismail berniat berkongsi pengalamannya itu untuk manfaat masyarakat di luar sana. Terima kasih!

Saya bawa mak ke KL naik AirAsia. Mak berkerusi roda. Sebelum beli tiket, saya cuba search procedure cara urusan dari beli tiket hingga arrival bagi penumpang yang guna wheelchair, tapi tak ada orang share info yang saya cari.

Jadi saya nak berkongsi supaya bila ada orang search akan jumpa info ni.

1. Beli tiket macam biasa. Tak perlu click pilihan wheelchair, sebab guna wheelchair sendiri. Bukan nak guna wheelchair Airasia.

2. Check-in pun sama macam biasa. Melalui app AirAsia. Juga tak perlu click pilihan wheelchair masa check in melalui app. Saya ingat hanya kena check-in di kaunter tanpa perlu check in guna app.

Tapi staff kata kena check in melalui app juga. Maknanya boleh check in beberapa hari sebelum berlepas. Saya checkin tanpa pilih seat. Dapat seat 23C dan 23D. Mak tak mampu nak berjalan ke seat sejauh tu.

3. Sejam sebelum departure kena pergi ke kaunter checkin luggage untuk bagitahu ada bawa penumpang dengan wheelchair. Staff akan ajar cara boarding. Guna laluan khas. Akan ada staff yang iringi ke laluan khas.

4. Kerusi roda ditinggalkan di depan pintu pesawat. Staff akan bawa turun untuk dimasukkan ke ruangan bersama luggage

5. Oleh sebab mak tak boleh berjalan ke seat jauh, staff tukar bagi seat 2E dan 2F. Kalau seat depan dah penuh, staff akan gunakan wheelchair Airasia yang kecil muat untuk lalu tengah aisle.

6. Bila dah sampai. Penumpang berwheelchair diminta untuk keluar pesawat paling akhir. Staff akan letakkan kembali kerusi roda kita di depan pintu pesawat.

Alhamdulillah senang tanpa ada bayaran tambahan. Sebelum ni saya ingat kena bayar extra caj. Alhamdulillah, Allah mudahkan pengalaman pertama ni.

Meninjau di ruangan komen, rupanya ramai yang baru tahu cara untuk membawa individu berkerusi roda menaiki pesawat. Oleh itu, mereka berterima kasih kerana berkongsi info yang bermanfaat sebegini. Tidak kurang, ada juga yang sama-sama berkongsi pengalaman sendiri ketika menaiki pesawat.


“Dunia Memang Benar-Benar Tempat Persinggahan.” Baru Sehari Dilahirkan, Anak Tahfiz Muda Muzammil Hasballah Dijemput Ilahi

Kegembiraan Tahfiz Muda ini mendapat ahli keluarga baru bertukar duka bila mana dia diuji dengan kehilangan anak keduanya itu. Muzammil Hasballah, penghafaz muda  yang berasal dari negara Indonesia ini.

Beliau cukup dikenali dengan keupayaannya mengalunkan ayat-ayat suci Al-Quran dengan nada yang merdu dan menenangkan.

Menerusi perkongsian di Instagram miliknya, Muzammil Hasballah memberitahu, bayi keduanya yang diberi nama Ruhi Ghumaisha, telah selamat dilahirkan pada selasa kira-kira pukul 8.36 pagi, waktu Indonesia.

Namun sehari kemudian, Muzammbil berkongsi kisah duka pulangnya puteri tersayang menemui Sang Pencipta.

Biarpun diduga dengan ujian begitu berat, namun tahfiz muda itu jelas tampak redha dan tabah. Dalam satu perkongsian, dia mengimamkan sendiri solat jenazah anak syurganya.

Mendengar alunan bacaannya kali ini, dapat dirasai pilunya hati seorang ayah namun tetap reda dengan ketentuan Ilahi.

Al-Fatihah buat arwah, semoga Muzammbil dan keluarga tabah dengan ujian yang diberikan ini.


‘Dah Macam Showhouse’. Viral Rumah Sewa, Deko Macam Rumah Sendiri Ini! Jadi Inspirasi Warganet.

Rumah yang mempunyai dekorasi yang cantik dan kemas pastinya menjadi idaman semua orang. Sudah tentu kita idamkan sebuah kediaman sebegitu.

Menarik mengenai perkongsian puan Shazwani Arifin menerusi kelab Kaki Deco, Kaison, Romantika, Eco & Mr DIY, telah menarik perhatian ramai warganet.

Dekorasi rumah sewa pertamanya dihias cantik bagaikan rumah sendiri!  Dalam tempoh 13 jam dipaparkan digroup berkenaan telah mendapat lebih 12K likes.

Jom ikuti perkongsian dekorasi rumah beliau. Moga jadi inspirasi buat mereka yang sedang mencari ilham.

“Rumah sewa pertama kami.”- puan Shazwani Arifin.

Dalam pada itu Shazwani turut berkongsi antara barang-barang yang dibeli.

KAIN LANGSIR.

RAK TV

Dalam pada itu, warganet memuji dekorasi yang kemas dan  cantik ini serta menjadikan ia rujukan.

Sungguh inspirasi, cantik!

Sumber: Shazwani Arifin via kelab Kaki Deco, Kaison, Romantika, Eco & Mr DIY,


Jika Suami Pening Selepas Makan Daging Kambing,  Ini Sebabnya Yang Patut Anda Tahu.

Daging kambing juga mengandungi lemak tak tepu berbanding daging lembu. Lemak tak tepu ini lebih bermanfaat untuk kesihatan berbanding lemak tepu. Sebenarnya kandungan lemak daging kambing 8,5 kali lebih rendah daripada daging lembu.

Selain itu, daging kambing juga mengandungi protein yang tinggi. Namun ada yang mengatakan pengambilan daging ini boleh menyebabkan tekanan darah tinggi. Sebenarnya itu sekadar kepercayaan masyarakat. Jika betul sekali pun , mungkin disebabkan oleh pengambilan protein (dalam daging kambing) yang terlalu banyak.

Bagi anda yang mengalami masalah sakit kepala selepas mengambil daging ini, jangan beranggapan ia ada kaitan dengan faktor kolesterol yang tinggi.

Sebenarnya rasa pening kepala itu terjadi kerana tindak balas daging kambing itu yang mencegah penyakit darah tinggi dan obesiti.

Kolesterol kambing boleh menguraikan kolesterol dalam darah yang menjadi punca kepada penyakit darah tinggi. Kolesterol kambing yang menguraikan darah yang tercemar dengan kolesterol tepu akan menyebabkan isi padu darah meningkat.

Pesakit darah tinggi yang mengambil daging kambing akan mengalami gejala penguraian akibat peningkatan isi padu darah seperti pening.

Walaupun daging kambing bertindak sebagai pengurai protein yang terbaik, tetapi pesakit darah tinggi yang tidak tahan dengan kesan ini dinasihatkan agar tidak mengambil daging kambing sebagai terapi.

Tetapi bagi mereka yang tidak mengalami masalah tekanan darah tinggi dinasihatkan agar mengamalkan pemakanan daging kambing untuk mengelakkan penyakit darah tinggi.

Lemak di bawah permukaan kulit terbentuk akibat kolesterol yang gagal dicerna oleh hati. Ia akan menyebabkan masalah obesiti (kegemukan) jika terdapat dalam jumlah yang banyak.

Pesakit obesiti yang mengambil daging kambing akan mengalami masalah tekanan darah yang tidak stabil dan turut mengalami pening kepala akibat kesan pembongkaran kolesterol tepu oleh kolesterol kambing.

Selain itu, daging kambing akan membakar lemak yang berlebihan dalam badan. Kesan pembakaran lemak akan mengakibatkan gejala pembongkaran seperti panas badan, berpeluh dan telinga berdengung.

Khasiat dan kelebihan daging kambing:

• Mencantikkan Kulit

• Vitamin C semula jadi yang tidak dioksidakan juga terdapat dalam daging kambing.

• Vitamin C tidak dioksidakan amat penting untuk pembinaan dan ketahanan sel kulit.

• Vitamin C yang tidak dioksidakan akan menyeimbangkan dan mengurangkan bebanan fungsi hempedu serta mencantikkan kulit.

Pengambilan protein yang secara berlebihan akan menyebabkan ia tersimpan di bahagian bawah kulit akan mudah dioksidakan dan bertindak balas dengan sel kulit untuk membentuk tenaga.

Proses ini akan mengakibatkan kulit kelihatan hangus dan gelap sekiranya berjemur di bawah sinaran matahari.

Vitamin C daripada daging kambing akan memberi lebih ketahanan terhadap kulit daripada bertindak balas terhadap protein yang terkena cahaya matahari.

Mengamalkan memakan daging kambing ialah salah satu cara semula jadi untuk mendapatkan kulit yang lebih putih dan cantik.

Sumber: Sempoimedia.blogspot.com


Nak Sihat Dan Bebas Darah Tinggi Kena Cuba Petua Ini. Hanya Guna Tiga Bahan Tradisional Sahaja!

Sakit kepala, sering mual dan muntah-muntah, lelah, pendarahan di hidung dan sebagainya lagi antara tanda-tanda seseorang itu menghidap darah tinggi. Jika anda ada tanda-tanda begini sebaiknya jumpa doktor untuk mendapatkan kepastian. Jangan biarkan ia semakin kronik.

Walaupun mengambil ubat yang disarankan doktor tetapi pada masa yang sama anda juga boleh mengamalkan petua tradisional untuk mendapatkan kesan postif menstabilkan kadar bacaan darah.

Bagi yang baru disahkan menghidap penyakit ini apa kata anda cuba petua yang dikongsikan oleh Puan Ummi Hias ini:

Bahan-bahannya:

Sebiji kelapa muda yang masih berisi lembut.

3 batang serai

7 biji halba

Cara membuatnya:

• Halba dan serai dititik atau diketuk sikit. Pastu masukkan dalam buah kelapa.

• Letak atas dapur buah kelapa tadi.

• Masak kelapa tu agak agak airnya panas. Pastu angkat dan tuang dalam cawan atau bekas.

• Biarkan suam sikit baru minum.

CARA TRADISIONAL LAIN:

1. Makan Cincau

Cara makan ialah setiap dua hari sekali anda boleh makan cincau ini. Dalam 3 hari lagi nak pergi jumpa doktor makan tiap-tiap hari. Kalau nak lebih mudah, kisar semua cincau dan minum macam biasa. Nak mudah, beli di pasaraya yang cincau bentuk packing silinder, jadi setiap hari anda boleh makan satu.

2. Bawang Putih

Ambil beberapa ulas bawang putih dan bersihkannya. Kisar bawang putih tadi untuk dijadikan jus. Kemudian, ambil 6 titik jus tadi dan campurkannya ke dalam segelas air kosong. Minum air tersebut 3 kali sehari.

Tip:

[su_highlight background=”#f11620″ color=”#242121″]Pastikan anda mendapatkan khidmat nasihat doktor sebelum mencuba petua ini kerana tidak semua petua sesuai dengan kesihatan semasa seseorang dikhuatiri anda mempunyai penyakit lain[/su_highlight].


Isteri Minta Rak Sinki & Table Top, Lihat Hasil Suami DIY Dengan Bajet RM310. Simple Tapi Superb!

Bertuah apabila dikurniakan suami yang rajin. Lebih-lebih lagi kalau jenis yang kreatif dalam menghias rumah.

Projek diy rak sinki & table top BAJET

Alhamdulillah berjaya jugak en suami merealisasikan impian bini dia.. Nak table top dan rak sinki idaman hati.. 😁😁 Kire nie advanced hadiah anniversary ke 8 lar kot yer cyg @ziezan09 .. 😂

Disebabkan dapur rumah nie tak berapa nak besar…dan ruang pun sangat terhad..maka tercipta lar idea nak buat rak bajet nie.. Setelah lebih kurang 3 tahun kiterang buat survey (nampak tak berapa lama punya pikir) tambah tolak kos ape semua maka en suami memilih utk diy sendiri rak bajet..Lebih sentimental value katanya… 😍

Nama pun rak bajet kan so bahan² yang digunakan untuk rak bajet nie kiterang beli kat IKEA masa sale 11.11 aritu..nie kira² untuk rak bajet lebih kurang 10 kaki ye guysss.

1. Para² RM50 (ada 2 unit) – beli 3

2. Tiang kayu RM20 (ada 2 unit) – beli 2

3. Penutup / kaki kayu RM5 (ada 2 unit) – beli 4

4. Sinki 2 mangkuk RM100 (cari kat mudah)

Total kos : RM 310

Hasilnya ada pada gambar yang last.. Macam mana? ON x ON rak bajet nie..? 😁😁

#diykitchen

#ikeaideas

#rakbajet


Pisau Tumpul? Chef Ini Kongsi Cara Pilih Pisau Yang Betul Supaya Memasak Dengan Mudah.

Jika memasak biasanya kita menggunakan pisau yang sama untuk memotong sayur, ikan atau daging. Namun secara praktikalnya cara ini salah yang mengakibatkan proses memasak menjadi tidak lancar.

Tahukah anda bahawa pisau mempunyai pelbagai jenis dan fungsi. Contonya ada pisau khas untuk memotong daging, sayur dan roti. Jika menggunakan pisau yang sama, ia akan mengakibatkan pisau itu tidak tahan lama dan menjadi tumpul. Apabila satu pisau digunakan untuk pelbagai jenis fungsi, pisau tidak kekal tajam.
Bukan itu sahaja, kerja memasak menjadi lambat. Bayangkan untuk memotong daging pisau tumpul tentu daging goreng jadi tak cantik hasilnya.

Menerusi perkongsian ini, ikuti lanjut jenis-jenis pisau dan fungsinya.


Awas, Kebiasaan Buruk Di Pagi Hari Yang Patut Ibu-Ibu Hindari. Ayuh Semak!

Ada hari-hari yang membuatkan metabolisme tubuh anda bermasalah. Disebabkan itu anda harus menghentikan beberapa kebiasaan yang menjadikan metabolisme anda menjadi lebih baik untuk badan ideal dan mendapatkan tenaga.
Salah satu cara mengubahnya adalah dengan membakar lemak secara efektif selain daripada berhenti mengambil minuman dan makanan yang tinggi gula serta lemak.
Lebihkan pada pengambilan sarapan yang sihat serta berserat yang dapat membantu anda untuk menurunkan berat badan yang mencegah obesiti.
Dipetik dari portal Boldsky, berikut adalah merupakan kebiasaan di pagi hari yang seharusnya dihindari jika anda mahu pastikan kadar metabolisme anda berjalan dengan normal. Ayuh ibu- ibu, check semula apa kebiasaan anda di pagi hari, mana tahu ada terselit di dalamnya!

1. Kurang Tidur
Ini boleh menjadi masalah yang serius kepada anda kerana ia boleh menyebabkan kalori susah dibakar dan mungkin juga kadar kolestrol anda meningkat.

2. Tidak Minum Air Putih Setelah Bangun
Ramai di antara kita yang memilih kopi sebagai minuman di pagi hari. Sebenarnya kopi bukanlah pilihan yang baik diambil setelah bangun tidur. Anda perlu minum air putih setidaknya dua gelas air setelah bangun tidur dan ini dianggap baik untuk meningkatkan metabolism anda.

3. Minum Kopi Pada Waktu Yang Salah
Tengahari dan petang merupakan waktu terbaik untuk minum kerana waktu ini hormon kortisol berada pada tingkat yang rendah. Jika anda meminum kopi pada siang hari, itu akan merosakan metabolisme anda.

4. Minum Smoothie ketika sarapan
Minum smoothie ketika sarapan memberi kesan buruk untuk metabolism anda kerapa minuman ini mengandungi aiskrim, sirap, buah dan gula.

5. Jarang Mengambil Makanan Berprotein
Protein harus menjadi sebahagian dari makanan anda, terutama pada saat sarapan pagi. Sebab protein dapat membantu membakar kalori. Anda wajib menambahkan makanan kaya protein pada ketika anda sarapan.

6. Memakan Karbohidrat Yang Dimodifikasi
Memakan roti tawar pastinya bukan makanan yang sesuai untuk anda kerana ia tidak mengenyangkan. Oleh karena itu, anda dinasihatkan untuk memakan roti gandum agar anda dapat merasa kenyang sekaligus mempercepat metabolisma anda.

7. Makan terlambat
Sering makan terlambat atau tidak tepat pada waktunya akan menyebabkan kadar metabolisma terganggu. Maka dari itu, dianjurkan untuk sarapan pagi minimal 2-3 jam setelah anda bangun tidur.


Petua Kempis Perut Untuk Bersalin Ceaser, Jangan Takut Amalkan 4 Bahan Ni, Kasi Mantap!

Bersalin melalui kaedah pembedahan membuatkan segala aktiviti mengempiskan perut ketika berpantang seperti bertungku dan memakai bengkung tidak dapat dilakukan seperti bersalin normal.

Keadaan perut yang masih lagi tidak pulih kesan daripada pembedahan memerlukan masa yang lama untuk pulih. Runsing bila mana perut masih lagi tidak kempis seperti asal sedangkan keadaan perut masih lagi tidak pula sepenuhnya.

Jangan gusar kerana anda mampu mengempiskan perut anda dengan cara yang dikongsikan oleh pakarhamil_malaysia ini. Rawat daripada dalam dan insyallah perut makin menipis dan rata. Cuba ni!

Menariknya bukan hanya wanita selepas bersalin sahaja, yang ada masalah perut buncit pun boleh mencubanya. Dua minggu dah boleh nampak kesan dah, pecahkan lemak degil sebab ada lada hitam.

Bahan-bahan:
3sm halia
3 sudu besar halba
1 sudu teh lada hitam (lebih kurang 15 biji)
3 ulas bawang putih

Caranya:

1. Tumbuk halba, lada hitam, halia dan bawang putih hingga hancur.

2. Dah lumat, gentel-gentelkan menjadi bulat.

3. Lepas tu keringkan dalam 30 minit. Tak payah jemur tempat panas. SIAP !

Simpan dalam bekas kedap udara.

Tak rasa apa pun bila makan, telan je. Pastu tunggu lah, asyik buang angin dan sendawa. Makan 2 biji pagi dan 2 biji malam setiap hari ikut ketahanan badan.

Selain untuk kempiskan perut, petua ini juga baik untuk membuang angin dan memecahkan lemak degil.

Kredit Foto: Nana Farhanna


Waze Pun Kena Setting. Kalau Tak, Alamatnya Jalan Tak Masuk Akal Pun Boleh Dibawanya!

Tidak dinafikan bila adanya aplikasi Waze ini menjadikan ramai antara kita yang pada mulanya tidak berapa mahir akan selok belok jalan, namun kini boleh sampai ke mana-mana destinasi yang ingin dituju dengan mudah.

Pun begitu, ada hari dan waktunya bilamana menggunakan waze untuk ke suatu tempat, kita akan ‘dibawanya’ melalui jalan-jalan pelik dan merepek.

Hakikatnya, waze pun perlu di setting. Nak tahu stepnya, ini dikongsikan oleh Aida Joseph yang menurutnya, jika auto setting takut bawa anda berjalan-jalan di ladang kelapa sawit, ladang getah, dalam semak, dalam hutan.

Pernah kena dulu masa kat Pantai Timur, segala jalan kampung batu kelikir tepi sungai diangkutnya. Pergi Tasik Chini pun tak teruk macam tu.

Satu lagi, avoid jalan berbelit yang tidak berapa membantu (kurang 1-5 minit jer) jika kawasan anda banyak. Di Ampang ni banyak jalan shortcut yang amatlah berbelit-belit, so kena kurangkan.

Step 1:  Bula aplikasi wave dan click butang setting.

Step 2 : Click pada butang berkenaan.

Step 3 : On kan beberapa  button seperti di bawah untuk elakkan dibawa ke jalan-jalan tidak berturap,  berbelit-belit mahu pun jalan melalui sungai.

Step 4 : Akhir sekali klik Don’t allow


Prof Dr Hamid Arshat Pesan 24 Perkara Ni Jika Mahu Sihat Dan Berjaya. Ibu-Ibu Wajib Baca Ni!

Penyakit yang semakin banyak menyerang wanita hari ini membuatkan kita semakin takut. Bimbang dengan pemilihan makanan atau cara hidup yang membuatkan mudah terdedah kepada risiko penyakit bahaya seperti kanser dan sebagainya. Semua ini membuatkan wanita semakin takut.

Justeru, wanita perlu lebih peka akan kesihatan diri sendiri. Memastikan diri dalam keadaan baik sekaligus dapat menjaga amanah Allah suami dan anak-anak.

Satu pesanan yang amat berguna untuk dipraktikkan, seperti pesanan seorang ayah kepada anaknya.

Pesanan kepada wanita dan pesakit-pesakit saya

1. Jagalah kesihatan anda sebelum ditimpa penyakit. Tiada harta dan wang ringgit yang bertimbun banyaknya pun yang boleh menebus kesihatan bila sudah dilanda penyakit kronik.

2. Pencegahan penyakit adalah lebih baik dari rawatan. Tapi bila sudah ditimpa penyakit perlu cari ubat dari peringkat awal. Cari ubat dari doktor bertauliah dulu. Rawatan alternatif dan tradisional boleh dikabungkan kemudian.

3. Berdoa kepada Allah SWT setiap hari dan setiap waktu dan ditempat yang makbul doa agar dikuatkan iman dan diberi kesihatan badan, jiwa dan panca indera. Jangan putus doa atau putus harapan. Allah Maha Pengasih dan Penyayang.

4. Kuasai, kawal dan urus diri untuk mengikuti cara,gaya, budaya dan tabiat hidup kearah sihat walafiat. Jangan asyik bergantung dengan ubat. Ubah minda dan ubah tabiat kepada ciri2 positif. Hapuskan kepercayaan dan amalan kuno yang tidak berasaskan ilmu pengetahuan.

5. Maksud hadis – pada akhir zaman (sekarang) dua perkara menjadi punca utama bagi pelbagai penyakit iaitu makanan tidak seimbang dan gangguan jiwa dan rohani. Memang benar.

Lain-lain punca penyakit ialah keracunan dari berbagai punca saperti bahan-bahan kimia, radiasi dan pencemaran.

6. Penyakit timbul dari tabiat makan yang tidak sesuai serta pemilihan makanan yang kurang berkhasiat dan berzat. Sering berlebihan gula dan karbohidrat. Juga makanan yang mungkin mengandungi toksin sebab diawet, diperoses, ditambah perisa serta disimpan dalam tin.

Jauhkan makanan tersebut dan juga makanan segera serta minuman manis dan bergas. Makan bahan-bahan yang mentah dan segar – banyakkan mengambil sayur-sayuran dan buah-buahan.

70% dari makanan dari sumber tersebut. Kurangkan gula dan garam dalam masakan. Juga jangan memasak keterlaluan ( over cooking khususnya sayuran)

7. Makan bila lapar berhenti sebelum kenyang. Kunyah makanan perlahan-lahan dan berulang sehingga makanan dalam mulut jadi lumat sebelum ditelan. Tebaik kunyah antara 15 hingga 20 kali setiap suap makanan.

8. Mulakan makan dengan buah-buahan dan tunggu 15 hingga 20 minit sebelum makan nasi. Kalau boleh jangan tambah nasi; tambah lauk(protien) dan sayur-sayuran jika sajian pertama tidak mengenyangkan.

Waktu selingan (teh dan coffee break) makan kacang badam , gajus atau walnut berserta kismis, keroma atau berries yang dikeringkan. Biji-biji kuaci, labu, semangka, adalah makanan sihat. Disertai air kosong atau air teh hijau.

9. Kurangkan minuman kopi kepada satu atau dua kali sahaja dalam sehari. Biasakan minum jus buah yang segar. Jus air kelapa muda tanpa ditambah gula adalah jus buah yang terbaik dari segi kandungan zat, vitamin dan logam. Banyakkan minum air mineral atau air kosong.  Mereka yang sering mengalami gangguan kencing dan lelehan lendir faraj amalkan minum juz cranberry, lemon , limau nipis atau kasturi.

10. Minyak kelapa dara (VCO) atau extra virgin olive oil adalah baik untuk fungsi otak dan jantung. Minumlah satu sudu pagi dan petang. Juga satu sudu madu lebah setiap hari.

11. Jadikan suka makan ulam dan salad sebagai satu tabiat dan budaya hidup. Ulam raja telah dikaji dan dibuktikan sebagai antikanser.  Begitu juga pelbagai pucuk daun yang mudah ditanam disekitar rumah – Sambung Nyawa, Misai Kucing, Kacang Botol, Tujuh Jarum dan sebagainya- mengandungi pelbagai khasiat kesihatan ; mengawal kencing manis, darah tinggi serta meningkatkan fungsi otak dan jantung.

12. Bila sudah capai umur 50 tahun iaitu umur bagi kebanyakan wanita capai menopaus atau putus haid waspadalah tentang makanan. Ketika itu falsafah kita ialah makan untuk sihat bukan untuk menjamu selera atau untuk puaskan nafsu. Ketandusan hormon estrogen ketika menopaus boleh beri kesan negatif kepada kesihatan.

Banyak mengambil sayuran, bijiran dan kekacang saperti soya yang mengadungi phytoestrogen dan boleh dijadikan gantian. Jika mengalami gejala-gejala teruk akibat menopaus sebaiknya makan pil hormon estrogen sebagai gantian.

13. Stress yang tidak terkawal dan berlanjutan adalah punca bagi 1001 jenis penyakit. Sukar untuk kita lari dari pelbagai jenis tekanan fizikal, mental dan rohani kerana ia boleh timbul dimana-mana saja. Tetapi kita boleh tangkis, atasi dan mengurus stress supaya ia tidak menimbulkan penyakit.

14. Kaedah utama mengawal stress ialah mengamalkan ibadah mengikut jadual dan arahan Allah – solat fardu dan sunat, baca quran, zikir dan selawat, puasa dan sedekah. Quran adalah satu mukjizat dan rahmat terbesar dari Allah dan didalamnya terdapat syifa iaitu penyembuh bagi segala penyakit. Baca quran setiap hari.

15. Senyum selalu, ucap salam kepada sesiapa kita bertemu, bersalaman mesra dan berkenalan, kawal marah, jangan menyakiti dan menghina orang lain, terima teguran, rasa tawaduk dan rendah diri. Terima segala jenis musibah dan ujian Allah sebagai ‘ qada’ dan kadar Allah ‘

16. Senaman juga satu kaedah kurangkan stress. Pilih saja apa jenis senaman sesuai dengan gaya hidup kita selama 30 minit asalkan berpeluh – berjalan kaki, jogging, tunggang basikal, pergi gim, treadmill, taichi, silat atau yoga.

senaman hasilkan banyak khasiat kesihatan, menfaat dan kebaikan bagi kehidupan sesorang; bantu kawal penyakit diabetes, darah tinggi dan serangan jantung dan angin ahmar.

17. Lakukan ‘deep breathing exercise’ di mana-mana saja, sambil duduk atau berdiri; di pejabat atau dirumah ; di pejabat khusus setelah berjam-jam buat kerja atau pandang komputer. Duduk di kerusi, pusingkan menghadap ke belakang atau ke sudut.

Sedut nafas melalui hidung sedalam-dalam dan hembuskan keluar perlahan-lahan melalui mulut sambil baca subhanallah dan lafaz istighfar. Ulang beberapa kali selama 5 – 7 minit.

Kaedah ini boleh meningkatkan bekalan oksigen sambil mengurangkan karbon dioksida dari otak menjadikan kita lebih segar dan lebih tenang.

18. Amalkan memeriksa buah dada sendiri waktu mandi untuk mengesan ketulan khususnya kanser payudara. Untuk periksa payudara kanan, angkat ke atas tangan kanan dan guna tangan kiri untuk periksa.

Ulang sebelah kiri. Juga rasa dan periksa celah ketiak untuk kesan ketulan. Picit puting jika ada keluaran lendir atau darah. Jika ada symptom-simptom tersebut terus jumpa doktor.

19. Buat ujian ‘pap smear’ khususnya wanita yang pernah melahirkan anak, yang mengalami lelehan keputihan , perdarahan selepas persetubuhan dan perdarahan lepas menopaus.

Ulang ujian setiap tahun. Ini bertujuan mengesan kanser pangkal rahim. Malah lebih baik dikesan sebelum jadi kanser.

20. Pantau berat badan. Sebaiknya jangan biarkan melebihi 60 kg. Memang mudah naik berat tetapi untuk menurunkan berat badan sangat sukar. Kawal makan khususnya gula dan karbohidrat. Lakukan senaman setiap hari.

21. Jadikan tabiat berjumpa doktor jika ada sesuatu kelainan dalam edaran haid . Buat scan peranakan khususnya jika anda mengalami senggugut, perdarahan banyak, berpanjangan dan tak tentu masa atau merasai benjolan atau tumbuhan pada perut.

22. Amalkan makan multivitamins (saperti obimin atau lain), fish oil, kalsium dan vitamin C terus menerus sehingga akhir hayat. Jangan berhenti selepas bersalin. Jadikan ia satu tabiat dan amalan harian.

Makanan harian kita tidak dapat menampung keperluan vitamin untuk tujuan baik pulih tisu dan organ penting dalam tubuh badan. Keperluan vitamin dan logan meningkat selepas bersalin, penyusuan bayi dan lepas bedan. Wanita juga kehilangan logam iron ketika haid.

23. Makanan tambahan yang mengandungi pelbagai unsur saperti antioxidants, fiber, kolegen, peptides dan amino asid banyak dijual di pasaran. Saya sendiri mengambil extra virgin olive oil, grape seeds(mengandungi resveraterol untuk jantung dan otak), royal jelly dan honey dan habbatus sauda.

24. Jangan tanya saya ‘Apa pantang selepas bedah atau lepas bersalin”. Tanya saya ‘Apa yang baik dimakan waktu pemulihan?’ Pertanyaan kedua lebih wajar dan positif serta proaktif.

Semoga Allah berkati hidup kita dengan keteguhan iman, kesihatan badan dan murah rezeki yang halal. Serta kejayaan dan kebahagian hidup didunia dan akhirat. Aamin.


“Tak Sangka Rezeki Ni Yang Sampai.” Jemputan Percutian Mewah Bersama Tan Sri Vincent, Hairul Anggap Rezeki Anak-Anak.

Kisah keluarga ini sering mencuri perhatian wargamaya. Terdahulu, percutian pasangan pelakon Hairul Azreen dan Hanis Zalikha bersama anak-anak ke Pualau Redang mengunakan perkhidmaran menaiki helikopter meriah perhatian wargamaya.

Pada masa yang sama dipelawa pula menaiki kapal mewah daripada individu yang terkaya di Malaysia itu iaitu Tan Sri Vincent Tan.

Terbaru keluarga bahagia ini, sekali lagi mendapat pelawaan pergi bercuti daripada pengasas dan Pengerusi Eksekutif Berjaya Corporation Berhad itu dengan menaiki kapal terbang mewah.

Menerusi laman sosial Instagram, Aktor Hairul Azreen berkongsi perasaan teruja bercuti bersama isterinya Hanis Zalikha serta dua orang anaknya, Yusof Iskandar dan Alisa Aisyah. Serta menyifatkan peluang tersebut sebagai rezeki buat kedua-dua anaknya.

“Bila Tan Sri call (hubungi) saya, tak sangka rezeki ini yang nak sampai. Permulaan yang baik tahun 2022. Rezeki anak-anak.”

“Perjalanan menjangkaui imaginasi. Sangat bertuah dijemput oleh Tan Sri Vincent dalam percutian impian ini.”

Meninjau diruangan komen, para netizen dan rakan selebriti teruja dengan percutian mewah pasangan suami isteri tersebut.


Dr Kini Terpaksa Buat Pilihan Sukar! Bantulah Kami Supaya Sistem Kesihatan Negara Tidak Lumpuh Sama Sekali.-Dr Noor Hisham

Betapa meruncingnya kes Covid-19 yang dihadapi kini hingga sampai pada tahap doktor perlu membuat pilihan pesakit yang mana perlu diselamatkan di ICU. Ini dijelaskan sendiri oleh Ketua Pengarah Kesihatan Tan Sri Dr. Noor Hisham Abdullah.

Menurutnya, doktor kini terpaksa membuat pilihan sukar untuk mengutamakan katil di Unit Rawatan Rapi (ICU) bagi pesakit yang berpotensi sembuh lebih tinggi berbanding pesakit yang potensi sembuhnya lebih rendah. Tindakan itu terpaksa diambil susulan situasi Covid-19 di Malaysia mencapai tahap kritikal.

Katanya, apabila kes aktif Covid-19 melebihi kemampuan dan kapasiti kesihatan untuk merawat, doktor terpaksa membuat pilihan sukar.

“Ini adalah implikasi yang tidak diingini oleh setiap petugas kesihatan, namun pilihan sukar ini akan terpaksa dilakukan apabila sistem kesihatan mencapai kapasiti maksimum.

“Bantulah kami supaya sistem kesihatan negara tidak lumpuh sama sekali.

“Semua pihak dari peringkat tertinggi hinggalah ke rakyat jelata perlu membantu memutuskan rantaian jangkitan virus Covid-19. Buatlah keputusan dan pilihan terbaik demi rakyat dan negara,” katanya menerusi Facebook rasminya.

Dr Noor Hisham berkata, semalam juga mencatatkan satu detik hitam buat negara apabila mencatatkan kes kematian harian Covid-19 yang tertinggi sejak pandemik itu bermula.

“Dengan pertambahan 98 kes kematian pada hari ini (semalam), ia membawa jumlah keseluruhan kes kematian Covid-19 ke angka 2,650.

“Daripada jumlah ini, 471 kematian berlaku pada 2020 manakala 2,179 kematian dicatatkan dalam tempoh lima bulan pertama 2021.

“Dalam tempoh 1 hingga 29 Mei lalu saja, sebanyak 1,144 kematian disebabkan Covid-19 direkodkan, ini adalah jumlah kes kematian bulanan yang paling tinggi setakat ini,” katanya.

Katanya, bilik simpanan mayat di hospital Kementerian Kesihatan (KKM) kini mula penuh dan semakin sukar untuk menampung penambahan mendadak jumlah jenazah atau jasad susulan peningkatan kematian akibat Covid-19.

“Pihak perkhidmatan perubatan forensik menyediakan kontena khas khusus sama ada untuk jenazah atau jasad pesakit Covid-19 atau bukan di lima hospital iaitu Hospital Selayang, Hospital Serdang, Hospital Sultanah Aminah Johor Bahru, Hospital Queen Elizabeth I dan Hospital Sungai Buloh.

“Satu ‘fleximort’ khusus untuk jenazah atau jasad pesakit Covid-19 di Hospital Tengku Ampuan Rahimah, Klang.

“Setiap kontena khas ini boleh menampung maksimum 20 mayat manakala bagi ‘fleximort’ maksimum 12 mayat,” katanya.

Menurutnya, dalam mengimbangi nyawa dan kehidupan adalah penting untuk semua pihak sentiasa meneliti semula keutamaan mereka mengikut keadaan semasa.

“Setiap pihak yang berkepentingan, pastinya mempunyai keutamaan masing-masing.

“Namun bagi KKM dan petugas kesihatan di seluruh negara, keutamaan kami adalah kesihatan awam dan menyelamatkan nyawa.

“Marilah kita kekal duduk di rumah. Kita jaga kita. Pastikan tiada pergerakan dan tiada perhimpunan,” katanya.


Ibu-Ibu Ada Masalah Sakit Lutut, Cuba Air Rebusan Epal Hijau Ini. Cukup Mudah & Lutut Kembali Power!

Sakit lutut jangan dibuat main. Ada yang sampai tak boleh berdiri lama, nak solat pun terpaksa duduk atas kerusi. Apa lagi jika ibu-ibu terpaksa turun naik tangga. Petua ini boleh digunakan pada ibu atau mentua yang bermasalah sakit lutut.

Rupanya ramaiiii sangat yang ada #sakit_lutut. Dah tak kira umur lagi dah. Ni kak Bib share RESEPI LUTUT POWER yang memang khas untuk sesiapa yang ada masalah lutut.

Resepi ni memang berkesan tau. Tukang ubat yang ajar Kak Bib bagi tau, ni resepi orang lama yang memang popular. Sapa yang dah tau takpe. Yang lom tau, boleh cuba ok!

RESEPI LUTUT POWER

2 biji Apple hijau potong dadu
4-5 batang serai di ketuk (Kalau besar guna 3 cukup)
1 batang Kayu Manis Ceylon patah patah kan (kalau yang gemok, guna 1/2)
5 gelas air

cara membuat:

Kenapa air ni power?

Apple, serai dan Kayu Manis memang anti inflammation. Tiga tiga bahan ni power dan terbukti berkesan untuk sakit sendi. Sebab tu ramai yang berkesan bila minum air ni.

Kulit Apple nak kena buang ke tak?

Tak payah. Cuci bersih dan rebus skali ngan kulit. Kulit Apple ada 5 kali ganda antioxidant. Rugi ler kalau buang khenn!

Pesakit yang ada masalah darah rendah tak boleh minum air ni. Nanti darah jadi terlalu rendah.


“Ni Tuan Polis Yang Kita Minat Tu Kan.” Warganet Teruja Sikap Dedikasi  Tuan Nik Ezanee Dan Ucap Tahniah Kenaikan Pangkat.

Pernah viral kerana pendiriannya yang mahu memberi bantuan seorang ibu yang terpaksa mencuri ubat demam anak ekoran terdesak masalah kewangan.

Tindakannya, membuatkan ramai warganet sebak. Malah sejak peristiwa itu, beliau menjadi pegawai polis yang menjadi idola buat warganet.

Terbaharu, menerusi seorang lelaki, mengucapkan tahniah kepada Tuan Nik Ezanee Diatas Kenaikan Pangkat Ke SAC JENAYAH SELANGOR.

Khabar ini, ramai warganet mengucapkan tahniah.

Semoga terus memberikan khidmat terbaik kepada negara terutama negeri Selangor.

Tahniah Nik Ezanee , naik pangkat Senior Asisten Komisioner (satu bintang) sekaligus menyandang jawatan Ketua Jabatan Siasatan Jenayah (OCCI) Selangor yang baru!

Terima kasih kerana menjaga Petaling Jaya dengan begitu baik sekali.

Terima kasih kerana membuatkan taukeh-taukeh judi bertempiaran, taukeh dadah susah cari makan, kedai game hilang tanpa dikesan.

Teruskan berpuasa sunat setiap Isnin dan Khamis, teruskan amalan bersolat Subuh di pejabat seperti yang Tuan amalkan selama ini.

Salute…raincheck!

IDOLA

Dalam pada itu, rata-rata warganet mengucapkan tahniah.

“Alhamdulillah dan tahniah tuan ‘Barrack Obama’. Tak lama lagi boleh jadi presiden ni.

Sumber: Syahril A. Kadir


Jangan Tak Tahu, 4 Air Rebusan Ni Rahsia Nak Cantik & Mantap Untuk Wanita Yang Bersuami. Petua Mudah Guna Bahan Dapur jer!

Cantik sebenar seorang isteri juga terletak pada kemantapan dan kesihatan dalaman wanita itu. Nak cantik kan? So, jangan culas, kena rajin barulah hasilnya memuaskan hati. Nak nak lagi yang sudah bersuami.

Tidak perlu memikirkan bab modal kerana bahan-bahannya sudah ada di dapur anda. Serai, lemon dan halia misalnya memang banyak khasiat. Bukan sahaja dalam masakan, bahkan untuk tujuan kecantikan dan kesihatan diri juga.

Justeru, usah abaikan penjagaan dalaman jika mahu benar-benar cantik di mata suami. Apa tunggu lagi, jom cuba petua yang mudah ini.  Tak susah pun!

1. Rebusan serai & halia

Bahan-Bahan: 3 batang serai, 4cm halia.

Cara-Cara:
Kedua-dua bahan ini perlu diketuk. Direbus dengan 3 gelas air dan dijadikan sehingga 1 gelas air. Minum ketika suam. Amalkan dalam seminggu 2 atau 3 kali.

Khasiat kesihatan: Elok bagi yang sering letih dan lenguh-lenguh badan, kolestrol tinggi & sakit urat saraf. Disyorkan minum selepas makan siang.

2. Rebusan sirih

Bahan-Bahan: 5 helai daun sirih.

Cara-Cara:
Rebuskan daun sirih dengan 3 gelas air sehingga menjadikan 1 gelas. Minum setelah suam.

Khasiat kesihatan: Hilangkan bau badan dan pulihkan segala sakit urat dan sengal-sengal badan. Amalkan setiap seminggu sekali.

3. Rebusan sirih & daun inai

Bahan-Bahan: 5 helai daun sirih, Segenggam daun inai.

Cara-Cara:
Rebus daun inai dan daun sirih dengan 3 gelas air dan jadikan sehingga 1 gelas air. Minum bila sudah suam.

Khasiat kesihatan: Sesuai bagi perempuan yang mengalami keputihan dan berbau. Elok diamalkan selepas bersih daripada haid.

4. Rebusan halia, serai, cengkih & kunyit

Bahan-Bahan: 3 batang serai-diketuk, 3cm halia-diketuk, 2cm kunyit hidup-di ketuk, 1 helai daun pandan, sedikit kulit kayu manis dan bunga cengkih, sedikit Madu.

Cara-Cara:
Rebus semua bahan di dalam peruk. Minum airnya ketika suam.

Khasiat kesihatan: Mewangikan bahagian kewanitaan anda dan menyegarkan badan serta membuang toksid dan lemak dalam tubuh. Sebaiknya minum air rebusan ini sekali sebulan dan sebaik-baiknya selepas darah haid berhenti.

Sumber: Petua ibu


Ketahui 21 Cara Nak Eratkan Kasih Sayang Suami Isteri. Barulah Bahagia Selalu!

Kebahagiaan rumahtangga adalah dambaan setiap pasangan suami isteri. Kerukunan inilah akan memberikan impak yang positif dalam kehidupan.

21 Petua Eratkan Kasih Sayang Suami Isteri

1. Cium tangan suami dan dahi isteri setiap kali sebelum berpisah ke tempat kerja masing-masing.

2. Jika berpisah lebih dari sehari seperti untuk tugasan luar daerah, tambah rutin harian tadi dengan pelukan dan ciuman di bibir.

3. Walau sesibuk mana sekali pun, luangkan masa untuk menelefon pasangan sekurang-kurangnya sekali walau sekadar untuk bertanya apa yang sedang dilakukan.

4. Sentiasa ucapkan kata-kata sayang seperti I love you sepenuh hati sebelum keluar kemana-mana, menamatkan perbualan di telefon dan sebelum tidur.

5. Sentiasa mencari peluang untuk makan tengah hari bersama kerana pastinya ia tiada gangguan anak-anak jika pada hari berkerja.

6. Amalkan bertanya apa yang berlaku sepanjang hari selepas pulang dari kerja sebagai tanda mengambil berat dan memberi peluang pasangan meluahkan perasaan.

7. Luangkan masa untuk berbual tentang apa sahaja dari isu rumah tangga hinggalah politik semasa sebelum tidur.

8. Mudah berbaik jika berlaku sebarang pertelingkahan, jangan biar berlarutan walau untuk satu jam sekali pun apatah lagi berhari-hari. Jika boleh, biarlah berlaku dalam bilik ‘beradu suami isteri’ agar ia berakhir dengan ‘kemesraan’ jauh dari pandangan anak-anak.

9. Temani pasangan semasa menonton rancangan kegemaran mereka walau sambil membaca akhbar misalnya kerana apa yang penting ada berada disisi.

10. Jangan sesekali berpisah tempat tidur walau anak sudah berderet atau usia sudah meningkat kerana ia adalah salah satu amalan penting untuk mengeratkan kasih sayang.

11. Amalkan sembahyang berjemaah semasa di rumah, berdoa bersama serta bersalam-salaman selepasnya.

12. Biasakan bergilir gelas atau pinggan semasa makan serta tidak segan atau geli untuk menghabiskan makanan atau minuman isteri atau suami.

13. Sesekali buatlah kejutan seperti membeli hadiah atau kad untuk peristiwa tertentu, memakai pakaian dalam yang seksi atau apa sahaja yang anda tahu pasangan pasti menyukainya.

14. Senda gurau dalam rumah tangga amat penting, ceritalah sesuatu yang kelakar, teka teki atau apa sahaja yang membolehkan anda ketawa bersama.

15. Sentiasa kenang pengorbanan masing-masing seperti susah payah isteri melahirkan anak dan suami yang berkerja keras menyara keluarga.

16. Sesekali tukar gaya penampilan agar ada kelainan serta untuk mengelakkan pasangan merasa jemu.

17. Apa sahaja masalah yang timbul, berterus terang dan berbincang bersama untuk menyelesaikannya.

18. Sentiasa menyimpan tekad untuk menjadi suami/isteri yang baik dalam rumah tangga bahagia kerana fikiran positif akan memudahkan anda mencapai matlamat tersebut.

19. Setiap pagi berikan kucupan tanda sayang agar harinya dimulakan dengan senyuman, dan malam bisikan manja tanda terima kasih sepanjang hari berbakti kepada keluarga yang dibina bersama. Tidak salah juga minta maaf andai hari itu ada perkara yang mengguris hati suami/isteri, jangan tunggu raya sahaja!

20. Jika amalan-amalan di atas tidak pernah dilakukan sehingga anda membacanya hari ini, jadikanlah ia sebagai titik permulaan untuk melakukannya tanpa rasa ragu dan malu.

21. Sentiasalah berdoa memohon kepada Allah SWT agar dikurniakan rasa kasih dan sayang antara pasangan suami isteri.

Sumber: FB Suami Isteri Bahagia, Rumahtangga Sempurna


Walaupun Ruang Tak Besar Mana, Tetap Ada Balcony Bohemian Untuk Keluarga Ni Santai Bersama!

Mengimpikan kediaman yang selesa untuk keluarga dengan turut mewujudkan sudut santai pastinya memberi makna pada seisi keluarga.

Umpamanya apa yang telah dilakukan oleh Puan Emma ini dengan menggunakan secara maksima ruangan balkoni kediamannya.

Di ruangan itu dia dapat lakukan aktiviti bercucuk tanam dan di sana jugalah dijadikan ruang santai untuk keluarganya yang digarab cukup menarik dan sempurna.

Mengetahui lanjut tentang ruang balkoni keluarga ini, dan ini perkongsiannya.

Nak share balcony bohemian saya yang menjadi kontroversi hujan panas basah kering ni.

Props-prop dari fabrik semua saya simpan kalau tak guna balcony. Hanya keluarkan bila nak lepak je.

Saya ada cerita sikit dekat video dan juga penggunaan hook hammock saya. Ada banyak lagi gambar tapi dah delete. Boleh tengok di ig saya @faheema.farid

Sumber : Emma Villa via Kelab Dekorasi IKEA Malaysia.


Aksi Berani Elfira Loy Lari & Lompat Pool Pakai ‘Heels’ Bikin Kecut Perut. “Lasaknya Mak Buyung, Tahulah Bekas Atlit. Risau Tengok!

Tindakan pelakon Elfira Loy melompat di kolam renang dengan berkasut tumit tinggi meraih perhatian ramai.

Pelbagai reaksi diterima ibu kepada seorang cahaya mata ini. Ada yang meluahkan rasa bimbang sementelah dirinya ketika itu sedang sarat mengandung.

Tak kurang yang memuji isteri kesayangan Faris Anuar yang berani melakukan perkara bahaya itu menerusi sebuah rakaman video.

Empunya diri dalam kapsyennya memberitahu yang  dia  sudah lama ingin bercuti di lokasi tersebut.

“One of my goals is to be here but nak buat macammana trip ni termengandung pulak.Nak datang balik probably another a year?

Begitupun,dia mengingatkan agar aksi melompat itu tidak jadi ikutan ibu hamil yang lain.

“So mommy kena beranikan diri.But dont try this here okay mommies 😂.

Video yang dimuat naik di Instagram itu kini menerima lebih 70,000 tanda suka dan lebih 700 komen pengikutnya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Kereta Hot Wheels Anak Pada Bersepah Je, Baik Buat Macam Ibu Ni Je. Memang Nampak Kemas & Kreatif!

Koleksi kereta Hot Wheels pastinya  anak-anak kita ada memilikinya. Dek kerana harganya yang tidak terlalu mahal kita pula tidak terasa beban untuk membelikan setiap kali diminta oleh anak-anak. Sudahnya, bukan satu atau dua kereta Hot Wheels dimiliki malah kalau hendak di kira lebih daripada 10 koleksi.

Pun begitu itu tidak menjadi masalah lagi, yang geramnya bila anak-anak kita biarkan mainan Hot Wheels tersebut bersepah hingga sering juga kita terpijak semasa berjalan. Sakitnya hanya kita yang tahu!

Tidak mahu perkara yang sama terus terjadi, apa kata ibu-ibu lakukan seperti mana yang dihasilkan oleh Puan Meersha ini. Kreatif dengan menggunakan rak kasut untuk dijadikan rak kereta Hot Wheels yang praktikal.

Jom semak cara-cara membuatnya sebagaimana yang dikongsikan di akaun fbnya.

*UPDATE*

Ni saya sertakan cara-cara nak buat

Bahan-bahan :

– Rak kasut kayu..saya beli yang 4 tier (RM35 beli kat tesco..diy pun ada tapi 2 tier ke 3 tier je rasanya)
– Cable tie

Cara-cara:

1. Doublekan rak tu..susun bagi sama rata.

2. Pastu ikat guna cable tie..kalau nak skru pun boleh je.

3. Susun sampai abis rak yang ada..ikut la nak susun memanjang ke tepi atau memanjang ke bawah..saya buat memanjang ke bawah..tapi mesti double kan tau..kalau tak, tak muat nak letak kereta.

4. Ketat-ketatkan ikatan tu pastu potong cable yang lebih.

5. Dah siap. Drill letak kat dinding. Susun la kereta yang ada.


Ibu Maut Terkena Renjatan Elektrik Ketika Keluarkan Baju Dalam Mesin Basuh.

Bahaya renjatan elektrik berlaku di mana-mana tanpa diduga. Seorang ibu muda berusia 20 tahun dilapor maut selepas terkena renjatan elektrik ketika memasukkan tangannya ke dalam mesin basuh yang sedang berputar.

Memetik laporan Mirror, kejadian tersebut berlaku di Juazeiro, timur laut Brazil pada minggu lalu.

MASUKAN TANGAN DALAM MESIN AMBIL PAKAIAN

Menerusi siasatab mendapati bahawa mangsa mengalami renjatan ketika cuba untuk mengambil pakaian di dalam mesin basuh di rumahnya.

Mangsa yang juga merupakan seorang ibu itu disahkan meninggal dunia ketika tiba di hospital tempatan.

Sementara itu, mayatnya telah dikebumikan di Gameleira do Di pada 16 Jun selepas selesai dibedah siasat.

Wanita tersebut meninggalkan suami dan seorang bayi lelaki berusia sembilan bulan.

Menurut laporan, kejadian seperti ini bukan pertama kali berlaku kerana seorang kanak-kanak dilaporkan telah ditemui dalam mesin basuh yang dihidupkan.

Dalam kejadian yang berlaku di Christchurch, New Zealand itu, kanak-kanak tersebut ditemui tidak sedarkan diri dan disahkan meninggal dunia.

“Seorang individu cedera dan dibawa ke hospital serta disahkan meninggal dunia,” kata seorang jurucakap pihak berkuasa.

Risiko bahaya mesin basuh kepada kanak-kanak telah dilaporkan secara meluas.

Menurut Suruhanjaya Keselamatan Produk Pengguna, sekurang-kurangnya tiga kematian berkaitan kanak-kanak berumur lima tahun ke bawah telah berlaku sejak 2014.

Sumber: Mirror


Anak Kecil Ini Meninggal Dunia Dalam Tangisan Tanpa keluarga Di Sisi. Perkongsian Heliza Ini Meruntun Jiwa

Meruntun jiwa kala melihat perkongsian yang dipaparkan oleh Heliza Helmi di paparan instagramnya mengenai kisah anak-anak di Gaza. Terbaharu, Heliza berkongsi duka apabila seorang kanak-kanak berusia liam tahun meninggal dunia tanpa keluarga di sisi.

Menurut Heliza Helmi, kanak-kanan berusia 5 tahun ini mengidap tumor di otak dan terpaksa dipindahkan ke Tebing Barat kerana hospital di Gaza kekuraangan pakar.

Lebih menyedihkan ketika menghembuskan nafas terakhir, keluarga tiada sisi lantaran pihak berkuasa tidak membenarkan keluarga mengiringinya ketika melakukan pembedahan.

Begitulah berat mata memandang berat lagi bahu memikul. Moga arwah adik ini tempatkan dikalangan orang yang beriman. Moga perkongsian ini menjadi pedoman buat kita muhasabah diri.

Damailah kamu di sana sayang…

Aisha Lulu baru sahaja berusia 5 tahun dan berasal dari Gaza.

Anak kecil ini menghidapi tumor di otaknya. .
Disebabkan kekurangan kepakaran hospital di Gaza untuk merawat pesakit kanser (akibat pengepungan pihak Israel), Aisha terpaksa dipindahkan ke Tebing Barat untuk mendapatkan rawatan di sana.

Lebih kejam, pihak Israel enggan membenarkan ahli keluarga Aisha untuk berada bersama-samanya, menyebabkan Aisha dipindahkan bersendirian tanpa keluarganya bersama dengan seorang wanita asing yang sukarela untuk menjaganya.
.
Apa yang berlaku?

Aisha telah pergi buat selamanya akibat komplikasi yang dialaminya selepas pembedahan.

Apa yang lebih merobek dan menyayatkan hati, menurut sumber-sumber yang berada bersama-sama Aisha ketika itu mengatakan Aisha meninggal dalam tangisan, tidak mampu bercakap dan seorang diri tanpa keluarganya di sisi.
.Inilah pentingnya bantuan perubatan yang kita salurkan kepada mereka. Ia mampu menyelamatkan nyawa.

Ya Allah BANTULAH MEREKA.

Hulurkan sedekah di bulan Ramadan
Salurkan sumbangan peduli ummah kalian melalui akaun rasmi Persatuan Cinta Gaza Malaysia :


Penuntut Universiti Dikesan Sebagai Kes Pertama Varian Omicron Di Malaysia!

Menerusi satu hantaran di laman Facebook, Kementerian Kesihatan Malaysia (KKM) memaklumkan berkenaan perkembangan semasa varian baharu omicron telah mendapati kes pertama positif varian yang dibimbangi itu telah dikesan di Malaysia.

Ia membabitkan pengembara bukan warganegara berusia 19 tahun yang tiba dari Afrika Selatan melalui Singapura pada 19 November lalu.

Menurut kenyataan Menteri Kesihatan, Khairy Jamaluddin, individu berkenaan menjalani ujian RT-PCR Covid-19 setibanya di pintu masuk antarabangsa Lapangan Terbang Antarabangsa Kuala Lumpur (KLIA).

“Individu berkenaan adalah penuntut di sebuah universiti swasta di Ipoh, Perak. Kes diberi Perintah Pengawasan dan Pemerhatian di bawah Seksyen 15, Akta Pencegahan dan Pengawalan Penyakit Berjangkit (Akta 342) dan menjalani kuarantin wajib di penginapan disediakan pihak universiti di Ipoh.

“Perjalanan kes dari KLIA ke Ipoh adalah menggunakan bas yang disediakan khas oleh pihak universiti,” jelasnya.

Meninjau di facebook Kementerian Kesihatan Malaysia turut dikongsikan kenyataan media berkenaan garis panduan dan strategi kawalan yang diambil oleh pihak kerajaan dalam membendung varian baharu omicron ini.


Patutlah Viral, Air Detox Ni Hanya Guna 4 Bahan Aje. Bantu Singkirkan Jerawat Dan Badan Pun Kekal Ramping.

Siapa yang tak nak cantik. Semua wanita sanggup berhabisan nak cantik, kulit muka mulus dan badan langsing. Untuk itu ada yangs sanggup membeli pil atau minuman kolagen untuk kembali cantik. Tak mengapa jika ada bajet yang banyak. Tapi jika sebaliknya tak salah berjimat dengan mengamalkan sumber makanan secara semulajadi.Diri pun selamat tanpa bahan-bahan pengawet.

Tular hingga 101K perkongsian, petua ini boleh diamalkan secara konsisten.

___________________________________________________________________

Detox kulit supaya jerawat hilang, lemak terhakis dan badan maintain kurus dan tak perlu telan pil!
Jom  kita detox untuk kulit berseri! Selera makan tak menjadi-jadi lemak pun berkurang!

Bahan :
1. Air masak : Dah pastilahhh sangat elok untuk badan & kecantikan muka
2. Timun : Tinggi anti oksida, hidrasi & membantu legakan kulit dan lembap! Psstt timun boleh kecikkan & keringkan jerawat. Parut punn makin pudar. Pori-pori? Makin tertutup!
3. Lemon atau Limau Nipis : Ada asid yang baik untuk cuci bersih segala kotoran dalam badan, toksin & hilangkan berat badan!
4. Serai : Membuang toksin dalam badan, tekanan darah & kurangkan kolestrol
5. Halia : Buang angin & toksin, kulit halus mulus, naikkan seri muka dannn boleh hilangkan STRESS!

Cara :

1. Potong semua bahan & masukkan dalam air
2. Simpan dalam peti sejuk – 3 jam
3. Siap! Boleh minum tak kisah berapa kali sehari. Kalau zura confirm kenyangggg je tak rasa lapar!

*Tahan 2 minggu jika letak dalam peti ais, Psttttt bukan kulit je cantik nanti tapi badan pun boleh kurus sebab terdetox sekali! 2 in 1 gitew.

Wow menarik perkongsian ni. Mesti cuba!

Sumber: Resepi orang kampung


“Lepas Bersalin Jadi Pelupa Teruk” Jangan Risau Ia Hanya Sementara Kata Doktor Pakar Perunding O&G

Masalah cepat lupa adalah yang kerap diadu oleh kebanyakan wanita selepas melahirkan anak.

Adakah ia perkara yang normal? Rata-rata ibu mengakui selepas melahirkan anak mereka mengalami simptom mudah lupa.

Ada yang membuat persepsi kemungkinan salah satu urat terputus semasa proses melahirkan anak membuatkan mereka mudah lupa. Benarkah?

Menurut Pakar Perunding Obstetrik & Ginekologi, Dr Maiza Tusimin, wanita selepas bersalin mengalami pelbagai perubahan fizikal dan mental yang meletakkan ibu berisiko mengalami gangguan emosi dan mental yang teruk.

“Fasa selepas bersalin dikaitkan dengan peningkatan risiko kemerosotan kognitif, terutamanya ingatan yang lemah atau cepat lupa, kealpaan dan kesukaran menumpukan perhatian.

Perubahan tahap hormon seperti paras estrogen, progesteron, dan glukokortikoid secara mendadak sebaik sahaja melahirkan menyumbang kepada kemerosotan fungsi kognitif semasa tempoh berpantang. Namun begitu, ianya bersifat sementara,” demikian jelas Dr Maiza.

Jika menurut penjelasan Dr Maiza, simptom pelupa itu disebabkan perubahan hormon dan bersifat sementara sahaja, jadi ibu tak perlu terlalu risau memikirkannya.

Mungkin juga disebabkan terlalu fokus memikirkan penjagaan bayi baharu lahir dan keletihan akibat kurang tidur membuatkan ibu cepat lupa banyak hal lain.

Justeru itu ada beberapa perkara yang perlu diberi perhatian dan diperbaiki supaya ibu boleh mengurangkan masalah cepat lupa.

1. Tidur berkualiti

Kurang tidur kerana menguruskan bayi boleh membuatkan ibu lagi cepat lupa banyak perkara. Cuba bergilir dengan suami dalam bab menguruskan si comel supaya ibu boleh berehat dan tidur dengan cukup (walaupun sebenarnya tak boleh cukup pun).

2. Mengambil makanan sihat

Sentiasa amalkan pemakanan yang sihat dan baik untuk otak supaya membantu menguatkan daya ingatan ibu. Sumber makanan tersebut seperti ikan salmon, telur, tauhu, teh hijau, blueberry, brokoli dan lain-lain lagi yang berkhasiat.

3. Rancang aktiviti harian yang penting

Selepas bergelar ibu, anda akan mempunyai rutin baru menguruskan si kecil selain rumah tangga dan kerjaya (jika bekerja). Untuk memastikan semua itu tidak menjadi bebanan dan sukar memberi tumpuan, buatlah senarai keutamaan tugas-tugas harian supaya memudahkan pengurusan rutin ibu.

4. Belajar menerima perubahan baru selepas bergelar ibu

Kehadiran bayi benar-benar mengubah kehidupan seorang ibu dan ayah serta ahli keluarga lain. Ibu kena belajar menyesuaikan diri dengan tanggungjawab baru sebagai ibu yang pastinya berbeza dengan situasi sebelum mengandung dan melahirkan anak dulu.

Adakalanya perubahan ini akan membuatkan sesetengah ibu berasa keliru, murung dan kehilangan fokus. Bertenang dan terima dengan reda tanggungjawab baru tanpa rasa sedih atau marah.

Dengan adanya persekitaran yang positif ibu pasti dapat melalui cabaran baru dengan gembira.

Baru-baru ini aktress dan pengacara terkenal Nabila Huda turut berkongsi masalah pelupa yang dialaminya menjadi semakin teruk.

Walaupun bukan baharu melahirkan anak tetapi pelakon berbakat besar yang mesra disapa Abil, 38, telah meminta tips di Instagram Story bagi mengatasi masalah yang dihadapi itu.

Menurut Abil, dia bimbang sekiranya perkara itu berlarutan, ia boleh mengganggu karier lakonannya.

“Saya rasa otak saya dah rosak la. Sekarang jadi susah nak ingat..cepat lupa. Letak phone tak ingat, nak cakap apa lupa. Makin teruk.

“Nak makan kismis dah terlambat pula. Anda tahu tak apa supplement yang bagus untuk pulihkan otak dan ingatan?

“Nampak macam main-main tapi saya serius ni…saya takut kalau saya cepat lupa, saya dah tak boleh ingat skrip atau dialog. Musnahlah karierku..tolong saya”

Selepas berkongsi masalahnya di Insta Story, ramai pengikut Abil berkongsi tip pemakanan untuk membantu menguatkan kembali ingatan.

Abil kemudiannya berkongsi tip-tip berguna yang diberikan pengikutnya supaya peminat-peminat lain turut boleh membuat amalan tersebut juga.

Menurut Abil, selepas ini dia akan cuba mengamalkan makan buah zaitun, fig dan kurma serta minum segelas air zam-zam setiap kali selepas bangun tidur.

“Maka saya pun dah muktamad pilih apa yang terbaik untuk diri saya dan anda boleh cuba juga kalau ada masalah yang sama,” tulisnya.

Tak salah kalau ibu-ibu lepas bersalin yang mengalami masalah cepat lupa macam Abil boleh juga amalkan makan makanan sunnah tersebut di samping berusaha berdoa mohon kepada Allah supaya sentiasa permudah urusan seharian sebagai ibu.

Sumber: IG Story kupu_kupu dan Dr Maiza Tusimin


Doktor Ini Jelaskan Cara Merawat Masalah Anxiety Disorder. Ambil Peduli Info Ini

Jangan buat main apabila  mengalami rasa sesak nafas, sakit dada, dan tidak tentu kerana ini adalah antara tanda masalah Anxiety Disorder. Ikuti perkongsian oleh Dr Zubaidi Hj Ahmad mengenai masalah ini.

Saya pernah melihat bagaimana seseorang sedang dilanda serangan anxiety.

Sebagai orang yang pernah tidak merasainya, tentu kita tidak faham. Bila melihat mereka mengalami rasa sesak nafas, sakit dada, dan tidak tentu arah. Pada masa itu mereka hanya fikir mahu pergi hospital, kerana rasa ajal sudah dekat.

Pada zahirnya mereka seperti orang sihat, tetapi hakikatnya segala-galanya sedang rancak bermain di minda.

Selalunya serangan ini berulang. Mereka yang sedang mengalami masalah ini, selalunya pernah mengalami masalah yang sama sebelum ini.

Sebagai doktor, kita berikan respon kecemasan. Mereka kata sukar bernafas dan perlukan bekalan oksigen. Saya selalu melayan saja kerana mahu mereka berasa selamat dengan adanya bekalan oksigen. Tetapi selalunya tak lama. Mereka merasakan bekalan oksigen tidak bermanfaat untuk mereka. Masih lagi mengalami sukar nafas.

Sebagai doktor, saya membuat pemeriksaan asas. Antaranya memeriksa bacaan tekanan darah, bacaan nadi, pemeriksaan pernafasan paru-paru. Semuanya normal.

Bagi doktor yang tidak berpengalaman, mereka tidak akan faham. Kerana ia tidak dikesan dengan pemeriksaan fizikal. Ia semua bermain di minda pesakit.

Anxiety akan membuat seseorang berasa cemas tanpa sebab , sukar bernafas, jantung berdegup dengan cepat, tidak boleh tidur , terlalu memikirkan banyak perkara dalam satu masa, dan yang paling ditakuti ialah selalu memikirkan tentang kematian tanpa sebatang sebab yang logik.

Selalunya ada faktor yang meransang serangan anxiety ini. Oleh kerana punca anxiety bermula di minda, selalunya faktor mental seperti stress, keletihan memikirkan masalah, rasa keseorangan dan tiada sokongan dari keluarga yang menjadi punca pada permulaan serangan anxiety. Malangnya kebanyakan mereka tidak sedar mereka mengalami tekanan. Kalau ditanya pun mereka kata tidak mengalami masalah tekanan emosi.

Hendak pulih memang kena ambil masa sebab tiada ubat yang benar-benar merawat masalah. Ubat penenang dari hospital akan membantu rasa tenang untuk sementara, tetapi ia tidak boleh diambil secara berterusan kerana bimbang akan sentiasa bergantung dengan ubat.

Dapatkan panduan dan sokongan dari mereka yang mahir. Tidak semestinya doktor kerana ada doktor yang tidak terlatih menhendalikan masalah sebegini. Boleh dapatkan panduan dari kaunsellor kaunseling atau psikologi.

Tanpa panduan yang betul, pesakit akan selalu berada dalam ketakutan. Takut untuk tidur, takut keluar rumah. Sentiasa cemas tak menentu, hilang selera makan dan sentiasa kelihatan letih dan lesu.

Selalu memikirkan perkara yang tidak logik. Contohnya “kalau aku buat begini, mungkin aku akan mati” Padahal ia tidak begitu. Ini menyebabkan hidup menjadi sentiasa risau dan murung. Kadang kala mereka menjadi negatif terhadap banyak perkara yang biasa kerana terlalu bimbang.

Saya cuba berikan beberapa panduan.

1. Cuba dekatkan diri dengan Allah. Jaga solat, buat amalan sunat seperti berzikir, baca Quran, solat sunat. Latih kebergantungan kita pada Allah. Jangan mengharap pada makhluk. Jika perasaan itu datang, katakan “Ya Allah permudahkan urusan aku”.

2. Jauhkan diri dari orang negatif. Tiga tanda orang negatif ialah suka merungut, suka mengumpat dan suka memandang rendah atau mencari salah orang lain. Jika dia tahap mencaci, mengutuk atau menyumpah tandanya orang itu sudah wajib ditinggalkan segera.

3. Cari kawan-kawan yang positif. Tiga tanda seseorang itu positif ialah menghormati atau menghargsi kita, selalu bercerita yang baik pasal orang lain dan selalu ingatkan kita agar minta pertolongan Allah.

4. Dapatkan dan baca buku motivasi, meninton cerita-cerita yang memberi semangat dan sertailah perkumpulan (usrah) tazkirah yang menghidupkan jiwa agama.

5. Mindset. Selalulah berharap pada Allah. Beritahu, “Allah sentiasa bersama orang yang solat dan bersabar. Allah bersama aku. Segala kesusahan ini hanya ujian untuk menguji ketaatan aku”

6) Cari kawan yang boleh buat aktiviti yang menyeronokan bersama. Lakukan senaman ringan seperti berjalan di taman, berjogging atau bermain badminton. Jika tiada kawan, ajak suami, anak-anak, adik beradik bagi mengelakkan berfikir terlalu banyak dan menjadi cemas .

7) Jangan tidur berseorangan. Sentiasa tidur berteman supaya boleh membantu jika berlaku serangan anxiety seperti tidak boleh tidur, rasa cemas, sakit uluhati, sakit dada atau sesak nafas .

8) Jaga pemakanan kita. Elakkan minuman yang manis dan bergula. Banyak ambil buah-buahan dan sayur-sayuran. Ambil protein dari sumber daging putih seperti ikan dan telur. Ambil minyak sihat seperti minyak zaitun dan avokado. Minum air kosong secukupnya.

Kesimpulannya saya percaya mereka yang ada masalah ini dapat diubati secara perlahan-lahan. Sokongan keluarga dan teman-teman sangat penting. Letakkan kebergantungan kita pada Allah.

Semoga bermanfaat

#HealthDrZubaidi
#anxietydisorderdrzubaidi


“Terima Kasih Sebab Kuatkan Diri Hantar Ija.” Ayah Meninggal Dunia Dua Hari Selepas Hantar Anak Ke Universiti, Gadis Ini Kongsi Momen Terakhir Bersama. Sebaknya!

Tiada kata yang dapat diungkapkan dengan kata-kata bila mana orang yang disayangi pergi buat selama-lamanya. Lebih memilukan, baru beberapa hari sahaja meluangkan masa bersama, namun menerima berita si ayah pergi buat selama-lamanya.

Itu yang dkongsikan oleh gadis ini menerusi laman twitternya berkenaan berita bapanya meninggal dunia.

.Adik satukan semua gmbr & video yang dibuat pada 21/7/19


Sebak! Ibu Check Anak Tidur, Rupanya Tengah Ambil Gambar Arwah Ayah Dakap Buat Tidur

Kehilangan seseorang yang disayangi dalam hidup ini sememangnya meninggalkan luka yang mendalam di hati. Terutamanya orang itu adalah ahli keluarga kita sendiri, tidak boleh bayangkan hidup kita tanpa mereka sepanjang hayat ini.

Bila perginya seorang bapa, pemimpin untuk keluarga memberi impak pada anak-anak terutamanya bagi anak lelaki. Tiada lagi orang yang boleh dijadikan idola dalam hidupnya. Malah tiada lagi orang yang hendak mereka bermanja meminta itu ini seperti kanak-kanak yang lain.

Itulah yang dirasai oleh anak ini, gelagatnya bukan sahaja meruntun hati si ibu, tetapi bagi siapa yang melihatnya turut merasa sebak.

Menurut pemilik video, dia sebenarnya mahu memeriksa sama ada anak-anaknya sudah tidur atau belum apabila dia menyaksikan anak keduanya yang dipanggil Bang Ngah sedang menatap dan memeluk foto seseorang.

“Ingat nak check je anak-anak dah tidur ke belum. Tak sangka ini yang mama tengok. Sedih mama.”

Katanya lagi, foto tersebut adalah gambar arwah suaminya. Mungkin anaknya tidak dapat melelapkan mata, lalu mengeluarkan foto tersebut dari laci dan kemudian dihulurkan kepada adik kecil yang dipanggil Baby. Sambil menatap gambar Abahnya, dia turut dilihat seperti bercerita dengan Baby.

“Tengok gambar Abah sama-sama dengan Baby. Bagi Baby peluk gambar Abah.”

Anaknya dilihat cuba untuk tidur tetapi mungkin rasa rindu membuatkan dia sukar tidur. Kemudian Bang Ngah ambil semula foto Abah dari Baby untuk dicium dan dipeluk. Masih tak dapat tidur, Bang Ngah terus menatap foto Abahnya itu.

“Bang Ngah ni suka cerita kat Baby pasal Abah walaupun Baby tak sempat kenal sebab dia baru sebulan lebih masa tu. Sebab tu Baby selalu sebut pasal Abah walaupun tak sempat nak kenal, nak bermanja. Banyak benda dia tahu.”

Sambil melelapkan mata, tangan Bang Ngah masih erat memeluk foto Abah dan kemudian dia dilihat seperti sedang mengelap matanya.

“Still peluk gambar, tak tahu nak gambarkan betapa rindunya anak-anak dekat Abang.”

Tonton video ini;

Masih sukar untuk tidur, Bang Ngah dilihat berkata sesuatu kepada Baby dan kemudian menangis tetapi segera dilap kerana tak mahu adiknya itu nampak. Foto Abahnya ditatap lagi sebelum Bang Ngah dilihat mengelap air matanya.

“Mama dah tak tahan sedih dah masa tengok ni, Mama tahu banyak Abang Ngah pendam tapi tak cakap. Sungguh kadang-kadang Mama pun tak kuat sebenarnya. Jangan lupa selalu doakan Abah setiap kali habis solat. Mama dan abah sayang semua anak-anak dunia akhirat.”

Mengakhiri videonya, beliau mendoakan agar anak-anaknya dipertemukan dengan Abah mereka di ‘sana’ nanti. Difahamkan Allahyarham Zawawi bin Hj Mohd telah meninggal dunia pada Jun 2018 pada bulan Ramadan. Semoga ibu ini dan dan anak-anaknya terus diberikan kekuatan untuk menempuh ujian berat ini.


Cuka Dan Sabun Pencuci Bantu Hapuskan Rumput Liar Di Halaman. Mudah Dan Menjimatkan.

Geram kan apabila tengok rumput liar tumbuh menghiasi kawasan rumah? Rasanya baru dibersihkan sebelum raya tempoh hari, sudah tumbuh kembali. Bagaimana agaknya cara mudah nak hapuskan rumput liar tersebut? Jangan risau, ada tips mudah yang boleh anda cuba.

Ini merupakan perkongsian berguna oleh seorang pengguna Facebook, Lucius Maximus untuk hapuskan rumput liar yang tumbuh. Dengan hanya menggunakan dua bahan asas yang ada di rumah, masalah tersebut boleh diatasi. Tapi apa yang paling penting ianya selamat digunakan dan tidak membahayakan alam sekitar. Jom kita cuba.

Bahan-Bahan:

Cuka Masakan

Sabun Cecair Pencuci Pinggan

Alat Penyembur (Spray)

Cara Membuat:

1. Tuangkan cuka masakan ke dalam alat penyembur.

2. Setelah itu, titiskan 3 atau 4 sudu besar sabun cecair pencuci pinggan ke dalam alat penyembur tersebut.

3. Kemudian, semburkan ia pada kawasan rumput liar tersebut secara menyeluruh.

Tip Tambahan:

-Cuka masakan mengandungi asid asetik yang boleh membuatkan rumput liar mudah mati.

-Sabun pencuci pinggan pula bertindak sebagai ejen pelekit yang memastikan cuka yang disembur, melekat pada rumput liar tersebut.

-Sembur hanya sekali, selepas seminggu hasilnya rumput akan bertukar warna coklat, akarnya menjadi kering dan mudah dicabut.

Selamat mencuba.


Itu ‘Port’ Kuman! Niat Nak Minta Petua Merawat Anak Berkudis, Akhirnya Netizen Jumpa Puncanya

Baru-baru ini tular satu posting dari seorang wanita yang meminta pandangan serta petua dari netizen berkenaan dengan rawatan bagi anaknya yang kerap berkudis.

“Bagaimana nak rawat penyakit kudis pada tangan anak saya?,” demikian pertanyaan seorang ibu dalam satu kumpulan Facebook baru-baru ini.

Selain menerima pelbagai nasihat, pertanyaannya itu turut ditempelak beberapa netizen kerana gambar yang dimuat naik bersama coretan memaparkan kuku tangannya dan bayi, panjang.

Rata-rata netizen menyarankan supaya dia memotong kuku terlebih dahulu sebelum meletakkan sebarang krim perubatan.

Pun begitu, selepas menerima kecaman teruk, wanita berkenaan memadamkan posting berkenaan.

Amalan menyimpan kuku bukanlah perkara baharu dalam masyarakat sebaliknya berlaku sejak dahulu kala lagi terutama di negara Barat.

Namun di dalam Islam, ia sangat dititikberatkan kerana melihatkan isu kebersihan.

Menerusi perkongsian Pengarah Perubatan Klinik Iris, Shah Alam Selangor, Dr Arisman Wenge Abdul Rahman berkata, menyimpan kuku panjang adalah tidak bagus kerana boleh membahayakan keselamatan dan kesihatan diri.

Menjelaskan mengenainya, beliau berkata, kuku yang panjang berpotensi mengumpul kotoran di celah bawah kuku.

“Walaupun beri alasan rajin cuci tangan, itu masih tidak menjamin kuman-kuman terlepas dari tempatnya.

“Ia tidak mudah dihilangkan dengan kaedah cucian tangan biasa. Pengumpulan kotoran ini secara tidak langsung akan membiakkan bakteria berbahaya seterusnya menjejaskan kesihatan tubuh,” ujarnya menerusi hantaran di Facebook.

Malah katanya, berdasarkan kajian yang pernah dilakukan di luar negara, pernah dilaporkan bahawa bakteria paling merbahaya iaitu MRSA dijumpai di celah kuku yang panjang.

MRSA memerlukan antibiotik yang sangat kuat dan biasanya jangkitan ini boleh menyebabkan kemasukan ke Unit Rawatan Rapi (ICU) atau membawa maut.

Di Amerika Syarikat pada tahun 1997, sebanyak 16 kematian bayi di salah sebuah hospital dilaporkan adalah dikaitkan dengan jangkitan kuman yang dibawa oleh dua orang jururawat yang memiliki kuku panjang.

“Lagi satu, kebanyakan yang menyimpan kuku panjang juga adalah suka mewarnakan kuku sehinggakan tidak menampakkan ada kekotoran di celah bawah kuku dan ini menjadi tempat kuman-kuman membiak.

“Bukan saja bakteria tetapi kuman kulat atau fungal juga banyak tumbuh,” jelas beliau.

Tambahnya, kuku panjang boleh mencederakan diri.

“Kerap sekali saya jumpa pesakit-pesakit yang ada masalah kulit gatal suka menggaru sehingga menyebabkan luka dan menjadi jangkitan kuman.

“Ada beberapa kes saya mulakan ubat antibiotik kerana luka akibat garu dengan kuku panjang mereka menyebabkan jangkitan kuman. Ada yang menjadi luka ulser khususnya pesakit Diabetes,” ujarnya lagi.

Berkata lanjut, Dr Arisman memaklumkan bahawa kuku yang panjang dan tajam sangat bahaya kepada bayi dan anak kecil kerana kulit golongan itu masih nipis terutama bahagian wajah. Bayangkan jika secara tak sengaja kuku panjang ibu-ibu terkena pada wajah atau bahagian mata bayi.

“Bahkan dalam wad hospital atau di ICU, ada jururawat yang akan tolong potong kuku-kuku pesakit yang terlantar di situ kerana tidak mahu berlaku jangkitan silang dalam wad.

“Maka pentingnya para pelawat atau saudara yang datang ke hospital, bawa sekali pemotong kuku dan tolong potongkan kuku pesakit yang diziarahi. Itu sangat membantu,” tambah beliau.

Sumber : Mstar

Artikel Berkaitan


“Cancel Invite Kawan, Allah Nak Bagi Rai Bertiga.” Hikmah Covid-19, Shakilla Khoriri & Fizi Ali Sambut Hari Lahir Anak Bersama

Perancangan Shakilla Khoriri untuk menyambut hari lahir anaknya terbantut gara-gara si kecil disahkan positif Covid-19. Begitupun, aktres  ini tidak ralat, sebaliknya menganggap ada hikmah disebalik apa yang berlaku.

Siapa sangka rupanya Ameena dapat meraikan detik istimewa itu bersama dengan kedua-dua ibu bapanya.

“Jari kebas tak habis-habis dengan melecet lagi dok ikat & tiup balloon malam semalam sampai 3 pagi punya nak set up Deco Birthday untuk Ameena hari ni.

Kepala pening tak cukup tidur.

“Walaupun tak berapa OK tapi kena OK sebab Hari Dia. 🤍

Alhamdulillah semuanya berjalan lancar walaupun aku dah terkangkang buat semua benda dengan birthday girl lately nak berdukung tak pasal-pasal sesaje 🥴

“Lain sikit tahun ni. ( Lain banyak sebenarnya) tapi i janji i akan buat you happy bukan pada hari you tapi setiap hari setiap saat sebab you nyawa i. Birthday event you yang sepatutnya i akan invite all your friends semua cancel sebab Allah nak bagi kita celebrate bertiga.

“Sebab tu Allah bagi kita sakit sikit. Tapi i tahu you happy sebab memang you nak tengok DUA-DUA kan.

“Semoga you kuat dan semoga jadi manusia yang baik. Baik dari dalam dan luar. Jadi manusia yang ramai orang sayang.

“Ramai orang akan ikut kebaikan yang you tunjuk kan. Insyallah.
You anak solehan dan anak yang akan buat Umi & Daddy bangga nanti.

Turut berkongsi luahan sama buat puterinya, Fizi Ali menerusi laman instagramnya melahirkan rasa bersyukur kerana dapat melepaskan rindu terhadap anak kesayangannya setelah sekian lama diuji wabak Covid-19.

Bukan itu sahaja, penyampai radio Suria FM ini juga berterima kasih kepada bekas isterinya kerana sudi mengajaknya untuk raikan moment berharga tersebut sebagai sebuah keluarga yang harmoni.

Menjengah ke ruangan komen, rata-rata melahirkan rata terharu dan sebak melihat perhubungan antara mereka yang baik demi si kecil.

Tak kurang yang mendoakan semoga hubungan kembali bercantum.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Nak Tahu Ibu Itu Hebat Macam Mana, Baca Perkongsian Ini. Bertuah Suami Dapat Ciri-Ciri Isteri Macam Ni!

Perempuan kalau cantik masa bujang tu normal. Takda tanggungan! Anak? Tak payah fikir! Paling pening nak fikir boyfriend curang tak, atau ada like gambar perempuan sexy-sexy and lagi lawa dari dia.

Kalau nak tengok perempuan tu betul cantik atau tak, tengok yang dah ada anak. Yang dah masuk ke alam parenthood. Baru ko rasa macam mana. Sebab apa? Okay jom kita bincangkan.

A mother.
1. Badan pernah jadi kembang sekembangnya. Cutting lari. Well said, pernah bersalin kan? Alligment confirm lari. Ditambah dengan extra gift selulit di perut ?lepas bersalin memang orang kata barai gak lah ??

2. Beside hectic work schedule. Stress level macam mana pun masih dalam kawalan. Everything progress macam biasa. Masih boleh tersenyum balik rumah even ada hal kerja atau bisness sales kurang.

3. Sakit? Sakit atau tak. Anak tetap anak. Sakit letak no last janji anak makan, mandi dan sihat. Biarlah sakit, janji anak yang utama. Sebab anak ni nyawa ibu-ibu.

4. Dulu bujang, boleh qada tidur. Tapi lepas dah ada anak. Kau penat dan mengantuk macam mana pun. Time susu, kena bangkit. Lebih lagi time pantang. Fuhh koyak weh. U need to stay up!

5. Multitasking. Boleh buat segalanya. Betul. Perempuan ni cukup hebat. Boleh untuk orang yang dia sayang. Especially anak!

6. Even ada masalah. Masih mampu tersenyum. Dia tak fikir masalah dah bila dapat tengok muka anak dia. Dia iron lady! Terus bakar diri untuk kebahagiaan org yang dia sayang.

7. Anak sentiasa dalam keadaan terurus walaupun settle kan semua kerja hakiki sebagai seorang ibu.

Sebenarnya jadi mami bukan susah apa pun. Get pregnant and after 9 months,There you are. Congratulation! You are a mom! But thats not it. Life begin!

Part raising a child? Yes mencabar sangat. Sebab tu lah selalu selalu jadi hijau sebab anak makin lama makin besar dan sel-sel otak semua berhubung. Kadang nak marah pun tak mampu. Biar jelah dia explore. Tima anak kecil lah moment paling indah dan sangat dirindui. Kadang-kadang kau tak sangka kau boleh jadi sesabar siti khadijah ?

Belum ada anak. Cantik, gorgeous dan seangkatannya semua boleh. Tapi untuk tampil cantik dan kemas bila dah ada anak, belum tentu semua boleh kan? Sebab kadang-kadang malas nak fikir diri sendiri. Sebab kadang-kadang rasa ah biarlah aku dah ada laki dah ada anak. Tapi jangan jadikan habit ye mommies ??

Untuk husband juga, bila kadang isteri jadi mak limah, jangan complaint. Tolong dia. Dia dah cukup penat. Dia dah cuba jadi yang terbaik. Jangan dah tak cantik pergi cari lain pula ya! Bela baik-baik sampai cantik sebab she deserve it??

To Gorgeous Mother out there & To all the single mother out there. SALUTE! Proud to be us .Moral Story: LOVE YOUR MOTHER AND YOUR WIFE ?

P/s : Tag your husband.


‘Anak-Anak Jadi ‘Investment’ Di Akhirat Nanti!’ Neelofa Mahu Anak Ramai Seperti Satu Pasukan Bola

Siapa tak kenal dengan selebriti popular, Neelofa yang sebelum ini berupakan pengacara bagi program Meletop.

Sejak mendirikan rumahtangga bersama suaminya PU Riz, Neloofa banyak mengurangkan aktiviti seninya dan fokus pada perniagaan dan keluarga.

Kini Neelofa sedang mengandungkan anak kedua selepas mendapat anak lelaki sulong, Muhamad Bilal.

Menerusi video di TikTok, PU Riz atau nama sebenarnya Muhammad Haris Mohd Ismail menjawab pertanyaan ‘nak berapa orang anak’. Jawab Haris, 28, Neelofa mahukan bilangan anak seperti satu pasukan bola sepak.

Seingat saya, dia (Neelofa) mahu anak ramai, satu pasukan bola dia nak. Tapi, kita pun tidak ada terhadkan berapa orang anak, yang mana Allah bagi maka kita terima sahaja.

Pada saya, anak ini satu perkara yang dekat dengan hati anda dan hati saya.

Sementara itu, Neelofa menyatakan Haris bertuah kerana dikurniakan isteri yang seronok memiliki ramai anak. Kata hos Next To Neelofa 2 ini, dia tidak pernah mengehadkan jumlah anak selagi mempunyai kudrat untuk menguruskan.

Boleh saya katakan sebenarnya Pak Ustaz kita ini bertuah sebab isteri dia memang tidak kisah kalau dia ada anak yang ramai.

Ada sesetengah orang berkira-kira nak beranak dan nak mengandung ni. Saya kalau boleh tak mahu hadkan jumlah anak. Selagi Allah bagi kudrat dan kemampuan untuk beranak, kita beranak ramai-ramai.

Dalam pada itu, pemilik nama Noor Neelofa Mohd Noor menekankan ibu bapa perlu berkemampuan untuk menjaga dan membesarkan anak-anak.

Paling penting sekali kita ada kemampuan untuk jaga dan besarkan anak-anak solehah. Itulah kita punya impian sebab anak-anak ini jadi investment kita di akhirat nanti.


“Ayang Pilihlah, Abang Tak Kisah Pun.” Rupanya Bila Suami Biarkan Isteri Buat Pilihan, Tandanya Sayang. Ini 8 Perkara Yang Kena Tahu.

Pastinya setiap isteri inginkan suami yang menyayanginya sehingga akhir hayat. Sikap suami yang sering memberi kebahagiaan kepada isteri akan membuatkan rumahtangga harmoni.

Namun, ada suami yang sukar untuk melafazkan dengan kata-kata untuk menyatakan kasih sayangnya kepada isterinya. Bagaimanapun, melalui tingkah laku suami, para isteri boleh mengenal pastinya. Berikut tanda yang menunjukkan suami amat mencintai anda.

TANDA SUAMI SAYANG ISTERI

1. Suami biarkan isteri memilih
Ramai tidak perasan tanda yang ini, iaitu salah satu tanda suami sayang isteri yang paling penting. Jika memilih corak dan
warna langsir, suami akan minta isteri pilih dan buat keputusan. Jika ingin beli peti sejuk baru, suami juga akan serahkan pada isteri.

2. Suami ringan tulang, rajin bantu isteri
Namun saya perasan, pada masa-masa yang terhad di rumah inilah dia akan cuba membantu saya mengemas rumah, basuh
tandas, basuh baju (masukkan kain dalam mesin sahaja tapi tetap bermakna), jaga anak dan lain-lain. Dia akan lakukan semua kerja yang biasa saya lakukan tanpa disuruh oleh saya. Walaupun suami jarang mengucapkan ucapan cintanya pada saya tetapi saya tahu pertolongan ikhlasnya itu sebenarnya salah satu cara untuk dia menunjukkan yang dia ambil berat
tentang saya.

3. Suami meminta nasihat dari isteri
Apabila suami anda meminta pendapat atau nasihat dari anda, itu bukan sahaja menunjukkan perasaannya kepada anda tetapi dia juga mahu anda tahu yang dia percayakan anda dan perlukan bimbingan anda.

4. Suami pegang tangan isteri

Inilah tanda suami sayang isteri, yang tidak perlu disorokkan. Tidak kira di tempat awam atau anda berdua berada di rumah, apabila suami memegang tangan anda, dia sebenarnya sedang mengucapkan ‘saya sayang kamu‘. Percaya atau tidak, pegangan tangan adalah ungkapan paling mudah untuk cinta sejati. Ia adalah sentuhan fizikal tanpa ada rangsangan hubungan intim dan cara paling mudah si suami menunjukkan perasaan hatinya.

5. Suami shopping untuk isteri
Samada dia membeli-belah bersama dengan anda atau dia membeli sesuatu untuk anda semasa di dalam perjalanan pulang ke rumah. Jika suami anda bersedia untuk shopping till he drop, ketahuilah itu antara tanda yang dia benar menyayangi anda.

6. Sudi menjadi pendengar setia
Terangguk-angguk bila isteri bercerita tentang perkara seharian. Tambahan lagi jika ada gosip hangat di pejabat, yang panas seperti baru keluar oven. Walaupun telefon bimbit masih di tangan, suami masih lagi mendengar tanpa mencelah.

7. Senyuman manis suami
Masih ingat lagi senyuman pertama saat pertama kali anda dan suami bertemu? Bagaimana senyuman itu memberi impak besar di dalam hidup anda. Impak senyuman sama seperti pegangan tangan. Senyuman yang ikhlas mempunyai kuasa
melembutkan hati seseorang. Kenang kembali saat-saat manis berdua bersama. Setiap kali dia senyum kepada anda, sebenarnya dia sedang menyatakan ‘saya sayangkan kamu’ tanpa kamu sedar.

8. Apabila suami ikhlas dalam memberi
Sesuatu itu mungkin dari bentuk hadiah, pujian atau pun pandangan yang penuh dengan kasih sayang. Apabila suami anda mengambil masa untuk memberi sesuatu untuk anda, itu adalah isyarat yang menunjukkan hanya anda di fikirannya. Hadiah tersebut mungkin kesukaan anda dan mungkin juga tidak. Kata-kata sayang tidak perlu dilafazkan melalui kata-kata. Pandang tepat ke mata suami anda dan selami hatinya. Anda akan dapat jawapannya di situ

Sumber: Kelab Wanita Ibu Isteri Malaysia

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Susun Perbelanjaan Rumah Guna Sampul ‘Doraemon’, Wanita Ini Sedia 8 Kategori Siap Ada Bajet Untuk ‘Berjimba’, Memang Sistematik Cara Ni!

Bukan mudah untuk merancangan perbelanjaan setiap bulan. Setiap bulan ada je yang tak cukup akibat terlebih guna. Akibatnya duit nak simpan pun tak ada.

Tidak dinafikan kita semua berniat nak menabung tapi jika tidak ada tindakan yang betul dan semangat yang tinggi, sudah tentu tak menjadi.

Jadi untuk pastikan tidak berbelanja berlebihan, kita perlu bijak menyenaraikan semua perbelanjaan yang dibuat setiap bulan. Nak tahu caranya ikuti sebagaimana yang dilakukan oleh suri rumah tangga ini. Caranya sistematik dengan sampul yang digelar sampul Doraemon membantunya berbelanja secara berhemah.

Sampul Doraemon

Lama dah nak share tentang sampul Doraemon Hawa ni. Bukan angpow or duit raya tau tapi inilah caranya Hawa susun perbelanjaan rumah setiap bulan sebagai surirumah yang bekerja dari rumah.

Old school sangat. Tu sebab malu nak share. Tapi hari ni share jugalah. Mana tau boleh bantu pembaca untuk uruskan kewangan keluarga dengan lebih baik di zaman serba mahal ni.

Sebenarnya, cara ini Hawa adaptasi daripada cara T.Harve Eker (6 Jars Money Management System) di mana kita menetapkan peratus duit dari income kita untuk kegunaan satu-satu perkara.

Contoh kiraannya adalah macam ni. Katakan duit gaji bulanan kita adalah RM2000, bahagikan kepada 6 jars yang setiap satunya ada peratus tersendiri seperti di bawah.

1.55 % Necessities (keperluan) – semua keperluan hidup seperti barang dapur, toiletries, bil elektrik, bil air, yuran taska anak, rumah, kereta dan lain-lain.
2.10% Long Term Saving for Spending (LTSS) – simpanan untuk digunakan. Contohnya, simpan untuk deposit beli rumah, untuk travel ke luar negara dan sebagainya.
3.10% Play – tabung ini untuk enjoy. Inilah duitnya untuk ke pasar malam, belanja family makan di luar, tengok wayang dan seumpamanya. So, tak kacau duit lain.
4.10% Education – tabung upgrade ilmu. Tak kisahlah ilmu apa asalkan jangan ilmu hitam sudahlah ye. Ini tabung untuk beli buku, pergi seminar , kelas untuk upgrade ilmu.
5.10% Financial Freedom Account (FFA) – ini tabung untuk bebas kewangan di mana, tabung ini boleh create passive income untuk kita. Tabung ini tidak akan sekali -kali diusik ya ! Jangan suka- suki nak korek. Tabung ini boleh dilaburkan ke ASBF, Unit Trust , Public Mutual, any Retirement Scheme , letak di Tabung Haji (walaupun dividen dah ciput, kah!) Dan seumpamanya.
6. 5% Give – Adalah sangat digalakkan untuk memberi kan? Semakin banyak yang kita beri semakin banyak yang datang. Kesanggupan kita memberi itu tandanya kita bersyukur dengan apa yang kita dapat dan sudi berkongsi. Ini tabung untuk kita sedekah, infaq, hadiah kepada ibu bapa dan sebagainya.

Peratus untuk setiap jars tu boleh saja diubah mengikut keadaan masing-masing. Apa yang penting adalah habit atau disiplin kita dalam menguruskan kewangan. Satu perkara lagi yang ditekankan selain disiplin menguruskan duit adalah ada SIMPANAN setiap bulan.

Jadi, berdasarkan 6 jars di ataslah, Hawa come out dengan 8 Sampul Duit Old School sangat nih! Hihi.

Sampul-sampul ini Hawa buat untuk memudahkan pembahagian duit ikut keperluan. Kebaikannya adalah :

1.Tak ada isu “tertarik” sana-sini lepas tu terjerut leher!
2.Lebih disiplin menyimpan. Bahagian nak simpan, ketepikan siap-siap. Sampul-sampul ni untuk berjoli je. Eh! Bukan. Untuk digunakan secara berhemahlah.
3.Tak ada isu tak cukup duit nak bagi kat parents bulan-bulan.
4.Belanja tak ikut nafsu.
5.Dapat enjoy, fun-fun dengan duit. Yeah!
6.Elakkan berhutang sana-sini.
7.Suntik semangat untuk berbisnes bersungguh-sungguh. No alasan!
8.Rasa bebas dan seronok untuk memberi dan tiada rasa “kalau aku bagi ni, nanti tak cukup duit aku nak makan bulan ni!”. Alhamdulillah.
9.Gembira dapat gembirakan orang-orang tersayang. Boleh balik kampung dengan tenang.
10. Tenang dan lapang hidupku. Again , Alhamdulillah.

Ok. Itulah antara 10 kebaikan yang Hawa alami selama amalkan sampul old school ni.

Sekarang cerita macam mana nak susun duit ke dalam sampul-sampul tersebut.

Boleh tengok contoh kiraan di bawah.

Kiraan ini mengambil kira apa yang Hawa perlu bayar atau selesaikan setiap bulan. Part ni, adalah lebih baik untuk berbincang dengan pasangan masing-masing (jika ada). Haruslah telus dan transparent okay! Hehe.

Untuk family kecil kami, kami decide komitmen yang besar-besar macam kereta, rumah, belanja utama, untuk anak-anak, pendidikan anak (jika ada), takaful, hibah, bil elektrik, bil air dan sebagainya adalah di bawah tanggungjawab suami.

Hawa ambil bahagian yang tidak diambil suami sahaja seperti contoh di bawah.

Contoh pendapatan bulanan : RM3000
(Diulangi! Ini contoh sahaja ye untuk mudah nampak cara pembahagiannya tu).

1.60% – Necessities (Keperluan dapur, wifi, toiletries, petrol/travel balik kampung , supplements, skin care, kesihatan, hutang piutang sendiri bukan suami punya (jika ada), maintenance bulanan kereta dan lain-lain). Untuk ini peruntukannya adalah RM1800. Ini dibahagikan ke dalam sampul No.1, No.3, No.5 dan No.7 ikut amaun yang kena bayar.

2. 15% – FFA savings . Untuk ini peruntukannya RM600 daripada pendapatan. Biasanya untuk part ini, akan terus transfer secara online. First step kena buat sebelum susun duit ke dalam sampul-sampul yang nak dibelanjakan.

3. 10% – LTSS . Untuk ini peruntukannya adalah RM 300. Ini sampul No. 4. Sampul barang rumah atau deko. Ianya boleh bertukar dari semasa ke semasa mengikut keperluan semasa. Mungkin tahun depan jadi sampul Pulau Jeju ke pula kan? Atau deposit beli rumah? Mungkin. Jadi, buat masa ini, sampul ini berguna untuk beli barang-barang rumah sebab kami baru juga pindah, sebelum ini menyewa. Nak pasang langsir, grill, rak laundry ke apa, ongkosnya dari sampul ini. Tak cukup? Sabarlah! Tunggu cukup baru beli. Hehe. Hawa cuba elakkan beli sesuatu dengan cara bayar banyak kali, dah habis bayar baru dapat barang atau main kutu atau ambil barang bayar ansuran. Tidak! Sejenis tak berapa sabar nak bayar banyak-banyak kali. Once dah bayar, nak tengok barang depan mata terus. Satu hal lagi tak mahu berhutang.

4.10% – Give. Untuk ini peruntukannya RM 300 daripada pendapatan. Yang ini boleh beri kepada parents secara konsisten setiap bulan. Pendapatan bertambah, nilai 10% sampul give ini juga akan bertambah. Boleh juga guna untuk sedekah dan sebagainya. Pandai-pandailah susun. Ini masuk dalam sampul No. 2. Jangan guna buat beli jajan pulak! Hihi.

5. 5% – Education . Untuk ini peruntukannya RM150 daripada pendapatan. Guna untuk beli buku sendiri atau pergi kelas tambah ilmu. Edutoys , buku-buku anak-anak juga boleh guna sampul ni. Ini masuk sampul No.6.

6. 5% – Play / Fun . Untuk ini peruntukannya RM150 juga. Bolehlah guna untuk berjimba kat pasar malam ke, nak beli ayam KFC hijau tu ke, belanja mak makan, pergi Langkawi beli Corelle, bawa anak tengok Boboboy atau kumpul buat beli handbag Coach original bukan grade AAA. Ahaks! Gurau je. Sikit? Nak banyak, usaha gemukkan pendapatan, InsyaaAllah sampul play /fun ni pun jadi gemuk juga. Horey! Ini masuk sampul No.8.

Begitulah caranya guna 8 Sampul old school tu. Alhamdulillah sangat membantu sampai hari ini. Sebelum kami buat macam ni, kadang tak tersedar duit habis macam tu je. Eh! Rasa macam banyak lagi, pergi mana duit aku? Haha.

Selain itu Hawa juga wujudkan 3 tabung ni. Guna je balang apa yang ada di rumah.

Tabung resit. Aiyyaaaa. Hehehe. Tabung ini gunanya untuk masukkan resit-resit yang belum diproses. Daripada resit-resit tu, kita boleh trace perbelanjaan dan buat muhasabah sikitlah. Ok ke tak cara berbelanja untuk setiap bulan? Resit-resit ini juga berguna untuk dokumentasi. Gitu.

Ini tabung duit hijau RM 5 . Tabung ini akan dikosongkan bila penuh dan disimpan di tempat sepatutnya atau beli emas. From Green To Gold.

Ini tabung sedekah Subuh. Setiap hari tak kiralah berapa RM, kena masukkan duit ke tabung ini lepas Subuh. Tabung ini biasanya akan dikosongkan setiap minggu. Beli makanan dan bagi-bagi kat jiran ke atau beli barang dapur untuk mereka yang perlukan. Macam tulah.

Apapun, dalam hal kewangan ini, jika anda seorang isteri digalakkan berbincang dengan pasangan untuk pengurusan kewangan yang lebih baik. Apa yang penting kerjasama, saling memberi dan saling membantu. Kalau suami mampu untuk cover semua perbelanjaan, Alhamdulillah.

Boleh wujudkan sampul yang sesuai untuk keadaan masing-masing. Seperkara lagi, jangan lupa part zakat. Jika wajib bayar zakat pendapatan, zakat harta, emas, ternakan dan sebagainya tunaikanlah.

Income banyak bolehlah buat macam tu! Kalau sikit or defisit tiap-tiap bulan, payahlah. Tenang kawan. InsyaaAllah ada jalan penyelesaiannya.

Jika memang pendapatan kita tidak cukup, usahakanlah untuk cari lebih banyak paip income.

Lately, banyak je peluang yang ada. Jadi dropship tanpa modal atau modal rendah pun ada. Modal masa dan kesungguhan tu yang utama. Allah pasti akan beri kepada hambaNya yang berusaha. Yakin, percaya dan buat sampai dapat .

Mudah-mudahan perkongsian Hawa untuk kali ini bermanfaat untuk semua especially kaum isteri atau wanita.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Bila Anak Demam Lebih Tiga Hari Dan Sakit Tekak, Ikuti Pesanan Dr Ini Elak Lebih Mudarat.

Sebagai ibu bapa, kita mahukan yang terbaik untuk setiap anak-anak terutamanya kesihatan mereka.

Namun bila anak mula demam dan tidak kembali kebah selama tiga hari, segera berjumpa doktor.

Ikuti nasihat Dr Ezairy M.Sallih, Doktor Otorinolaringologi (ENT) moga menjadi panduan bersama supaya ibu bapa memantau kesihatan anak-anak.

“Doktor, anak saya sudah tiga hari demam, sakit tekak dan hari ini tak boleh makan, bahaya tak doktor?”

“Ibu saya dah dua bulan ada ketulan kat leher dia, tekan tak sakit, kena buang tak, doktor?”

Soalan-soalan seperti ini bukanlah jarang untuk saya temui. Setiap hari saya terima puluhan mesej di sini dan di emel berkenaan soalan-soalan seumpama ini. Saya akan jawab secara ‘general’ segala masalah yang dialami.

Perlu diingatkan, semua diagnosis secara tepat perlu kepada beberapa langkah yang mesti dilakukan. Kemudian, diagnosis tepat kepada pesakit dapat dikenalpasti.

Doktor perlu menjalankan langkah seperti berikut

1. History taking

Sejarah lampau pesakit perlu diketahui. Apa pesakit ada? Kencing manis, darah tinggi, serangan strok beberapa tahun lepas dan lain-lain. Ini semua penting supaya dokor dapat melakukan rawatan yang tepat dan wajar kepada pesakit.

Gejala dan simptom terkini pesakit juga perlu diketahui secara terperinci. Ini perlu supaya kami mampu mendapatkan diagnosis tepat kepada pesakit.

2. General examination

Doktor perlu melakukan pemeriksaan menyeluruh kepada pesakit. Ini termasuk keadaan keseluruhan pesakit seperti bagaimana pesakit mampu berjalan, menggunakan kerusi roda, cara pesakit bernafas, dan banyak lagi. Tanpa melihat sendiri keadaan pesakit, doktor tidak mampu melakukan kesemua ini.

3. Local examination

Apabila pesakit mengadu mengenai masalah telinga, tekak atau hidung contohnya. Doktor akan memeriksa lebih terperinci bahagian ini. ‘Local examination’ perlu dilakukan selepas doktor melakukan ‘general examination’ kepada pesakit. Pemeriksaan pada tekak contohnya, doktor perlu melihat warna tekak, apa-apa pembengkakan pada kawasan tekak, sekitar gigi, bagaimana pula struktur sekitar tonsil dan banyak lagi.

Doktor juga perlu melakukan ‘palpation’ untuk mengenalpasti lebih terperinci ciri-ciri sesuatu penyakit. Pembengkakan pada leher contohnya boleh disebabkan oleh jangkitan kuman, kebarangkalian kanser, ketumbuhan benign dan berbagai-bagai lagi. Kesemua ini memerlukan pemeriksaan secara dekat oleh doktor.

4. Keputusan ujian darah dan lain-lain

Selepas memeriksa keadaan fizikal pesakit, seterusnya doktor akan mendapat idea tentang penyakit yang dialami oleh pesakit. Dari sini, kami akan melakukan beberapa ujian yang perlu. Ini seperti ujian darah, x-ray, skan dan lain-lain jika perlu. Namun, ada sesetengah kes hanya memerlukan diagnosis secara klinikal terhadap pesakit.

Oleh itu, jika anda ada sebarang masalah, jangan ragu-ragu mendapatkan pemeriksaan doktor. Tidak semua persoalan saya mampu jawab secara terperinci. Menjadi kesalahan bagi mana-mana petugas kesihatan melakukan konsultasi dan memberi diagnosis di media sosial tanpa melakukan pemeriksaan.

*Gambar menunjukkan beberapa jenis pembengkakan pada leher. Ia memerlukan pemeriksaan oleh doktor di klinik atau hospital.

Moga tulisan saya ini bermanfaat. Sebarkan info ini semoga lebih ramai mereka yang kita sayang dapat berjumpa doktor selepas ini.

Sumber:Dr Ezairy M.Sallih


Habuk Takkan Melekat Kalau Bersih Kipas Guna Cecair Ini. Tak Perlulah Ibu Kerap Cuci Lagi!

Kipas bila kerap digunakan sepanjang hari akan menyebabkan banyak habuk dan debu mudah melekat.

Ibu-Ibu pula bukanlah banyak masa nak mencuci kipas selalu, sementelah nak mencucinya pula agak renyah. Kena buka satu persatu bahagian, jejaringnya juga perlu dibersihkan sempurna.Betul tak?

Kami kongsikan cara mudah dan paling senang untuk elak habuk melekat sekaligus, tak perlulah nak cuci kipas selalu.

Bahan-bahan:

1 penutup Cecair Pelembut Pakaian

Span

Cara Membuat:

Basuh kipas terlebih dahulu hingga tiada habuk.

Tuangkan pelembut pakaian dalam penutup botol dan jangan campurkan dengan air.

Celup span ke dalam cecair pelembut tersebut dan sapu pada permukaan dan jarring-jaring kipas.

Biarkan selama 5 minit dan bilas dengan air.

Lap dan pasang kipas seperti biasa kembali.

Selamat mencuba!


‘Today Atuk Free’.  Warganet Terhibur Lihat Gelagat Dato’ Sri Ismail Sabri Yaakob Bonding Dengan Cucu. Sweet!

Menjengah di ruangan komen, warganet terhibur dengan gelagat datuk dan cucu ini.

Sweetnya pak long dengan cucu


Guna Garam Nak Buat Sabun Pencuci Pinggan Jadi Banyak. Lebih Jimat!

Salah satu cara adalah mengurangkan perbelanjaan duit dapur seperti pembersih pinggan mangkuk.

Setiap hari, kita akan akan menggunakan 3 hingga 6 kali sabun atau cecair basuh pinggan. Tapi sebenarnya ada cara nak jimat menggunakan sabun pencuci ini.

Sebagaimana tip yang dikongsi ini, sabun pencuci sebotol sebelum ini bertahan seminggu je tapi kini bolen tahan sebulan. Hanya menggunakan 1/4 sahaja botol pencuci berjenama, dapat menghasilkan satu botol sabun pencuci. Memang jimat!

Malah buih pun tetap banyak. Memang seronok membasuh pinggan mangkuk.

Jom cuba!

1.Tuang 1/4 Sunlight dalam botol kosong.
2.Bancuh 3 sudu besar garam halus dengan air panas. Kacau sehingga larut.
3.Selepas larut air garam tadi tambah air biasa dan tuang air garam tu ke dalam botol tadi hingga 3/4 botol.
4.Goncang. Siap!
Serius syok basuh pinggan. Letak sikit aje. Buihnya banyak. Pingganpun bersinar. Jimat kome! Selalu 1 botol Sunlight ori tu seminggu aje. Cuba la.

Kredit: Rufina Abdul Raof